2016 йилда хотин-қизлар ва ногиронларни ишга жойлаштиришга алоҳида эътибор қаратилади\n16 ноябрь куни Ўзбекистон Республикаси Олий Мажлиси Қонунчилик палатасининг навбатдаги мажлиси бўлиб ўтди. Бу ҳақда Олий Мажлис Қонунчилик палатаси Ахборот хизмати хабар қилди.\nХабарда келтирилишича, депутатлар Ўзбекистон Республикаси Вазирлар Маҳкамаси томонидан киритилган 2016 йилда иш ўринлари ташкил этиш ва аҳоли бандлигини таъминлаш дастури лойиҳасини муҳокама қилдилар.\n2016 йилда барча туманлар ва шаҳарлар бўйича иш ўринлари ташкил этиш ва аҳоли бандлигини таъминлашга буюртма шакллантирилган. Шу асосда иш ўринлари яратиш ва аҳоли бандлигини таъминлаш кўрсаткичлари, биринчи навбатда, коллежлар битирувчиларининг тегишли сонига мувофиқ миқёсда ишлаб чиқилган. Дастурда кичик саноат зоналарини ташкил этиш, иш ўринларини захиралаш йўли билан иш ўринлари яратиш йўналишлари кенгайтирилиб алоҳида ажратилган, шунингдек аҳоли ва ёшларни, биринчи навбатда, коллежлар битирувчиларини ишга жойлаштиришнинг янги усулларидан фойдаланиш, коллежларда тадбиркорлик фаолиятига тайёрлаш бўйича ўқув-амалий курсларни ташкил этиш орқали уларни тадбиркорлик фаолиятига кенг жалб этиш назарда тутилган.\nДастурга мувофиқ 2016 йилда 992,7 минг кишини ишга жойлаштириш назарда тутилган. Уларнинг 511,5 минги таълим муассасалари битирувчиларидир. Шунингдек, хотин-қизлар, ногиронлар ва аҳолининг ижтимоий ёрдамга муҳтож бўлган бошқа тоифаларини ишга жойлаштиришга алоҳида эътибор қаратилади.


Анқара яна бир замонавий иншоот билан дунёни ҳайратга солмоқчи - Zamin.uz\n10:45 / 12.10.2020\nТуркия пойтахти Анқара шаҳрида қуриб битказилган замонавий концерт мажмуаси қачон фойдаланишга топширилиши маълум бўлди.\nСанъат кошонаси Туркия Республикаси миллий байрами шарафига 29, 30 октябр кунлари тантанали гала-тадбир билан очилади. Бу ҳақда Туркиянинг юртимиздаги элчихонаси матбуот хизмати хабар беради.\nТантанали бадиий кеча меҳмонлари дунёга машҳур таниқли сопрано хонандаси Анжела Георгиу, фортепианочилар дуэти Гуҳер ва Суҳер Пекинел ҳамда дирижёр Жеми’и Жан Делиорман раҳбарлигидаги Президент симфоник оркестри маҳоратидан баҳра олади.\nПойтахт марказида, Анқара қалъаси ва Аниткабир ўртасида жойлашган мусиқа шаҳарчасида дунёдаги энг қадимги оркестрлардан бири бўлган Президент симфоник оркестри фаолият юритади. Бу ерда, шунингдек, бутун дунёнинг тўрт тарафидан меҳмон бўлиб келган нуфузли оркестр ва солистлар ҳам ўз ижодий чиқишларини намойиш этиши мумкин.\n2023 ўринли катта зал, 500 ўринли мовий зал ва 600 ўринли тарихий Президент симфоник оркестри зали, ресторанлар, музейлар ва очиқ ҳаво зоналаридан иборат мусиқа шаҳарчаси яқин муддатда санъат ва маданият муҳибларини ўз бағрига олади.\nСимфоник оркестрнинг бадиий раҳбари ва биринчи дирижёри Жеми’и Жан Делиорман муҳташам ва ажойиб акустикага эга санъат масканида фаолият юритувчи ижодий жамоа дунёнинг етакчи оркестрлари билан бемалол рақобатлаша олишини таъкидлайди.\nЯнги санъат кошонаси ўзининг меъморий ва бадиий ечими билан жаҳон мусиқа оламида мустаҳкам ўринга эга бўлиши кутилмоқда.\nСимфоник оркестр тарихи 1826 йили Усмонли султони Маҳмуд II томонидан асос солинган оркестрга (Mızıka-ı Humayun) бориб тақалади. Ижодий жамоага раҳбарлик қилиш учун ўша пайтда таниқли опера композиторининг укаси Жузеппе Доницетти таклиф этилган. Оркестр таркибида Анри Вьётан (1848), Франц Лист (1857) каби европалик ижодкорлар фаолият юритган. Ижодий жамоа томонидан опера асарлари ҳам ижро этилган.\nМасалан, 1869 йии Франция императрицаси ташрифи шарафига “Фауст” операси намойиш этилган. 1924 йилда оркестр Республика асосчиси Мустафо Камол Отатурк томонидан ислоҳ этилган ва қайта ташкил этилган. Президент симфоник оркестри кейинги йилларда дунёнинг турли йирик шаҳарларида концерт дастурлари намойиш этиб келмоқда.\nЭслатиб ўтамиз, жорий йил февраль ойида Анқара шаҳрида яна бир муҳташам илм-фан маскани – Туркия Республикаси Президенти ҳузуридаги Халқ кутубхонаси очилган эди. Улкан китоб фондига маҳобатли кутубхона бетакрор меъморчилик мажмуаси сифатида баҳоланган эди. “Замин” янгиликларини “Facebook”да кузатиб боринг\nАнқара Сурия қўшинларига эмас, террорчиларга қарши курашаётганини билдирди\n2-12-2019, 17:17, Дунё\nЭрдўған: Туркия Суриядан АҚШ ва Россия кетмагунча кетмайди\n9-11-2019, 09:53, Дунё\n25-12-2018, 19:51, Дунё\n11-08-2016, 16:05, Дунё\n18-05-2016, 20:35, Дунё


09:04 / 14.06.2017 | abduqodir | 11816\nАссалому алайкум! Ҳурматли устозлар. Мен бир дўстим билан намоз ўқидим. Намоздан сўнг дўстим қулоқ қоқишда хато қилганимни пайғамбаримиз соллаллоҳу алайҳи васаллам қўлларини бу қадар баланд кўтармаганликларини айтди. Мен бош бармоғимни қулоқнинг ёмшоқ жойига текказганимни айтдим, дўстим буни келиб чиқиш сабабини айтди. Яъни имоми Аъзам намоз бошлаб қулоқ қоққанларида орқада турган кар одамлар овозларини яъни “Аллоҳу акбар” деганларини эшитмаган экан. Шу сабабли қўлларини сал баландроқ кўтариб, бош бармоқни қулоқни юмшоқ жойига текказиб қулоқ қоқиладиган бўлибди. Дўстим айни пайғамбаримиз соллаллоҳу алайҳи васаллам қилганларидек қилган маъқул деди.\n1. Дўстимни гапи ва айтган маълумотлари тўғрими?\n2. Умуман қўлни қай баландликда кўтарган тўғри?\n3. Бош бармоқни қулоқни юмшоқ жойига текказиш бидъатми?\nИлтимоз имкон қадар тўлиқроқ маълумот берсангиз. Аллоҳ хаммамиздан рози бўлсин.\nВа алайкум ассалом! Бу масалада бир қанча ҳадислар келган бўлиб, аввал улардан баъзиларини кўриб чиқайлик. Имом Муслим Воил ибн Ҳужрдан ривоят қилган ҳадисда Набий соллаллоҳу алайҳи васаллам намозга киришда такбир айтиб, қўлларини кўтариб, қулоқлари билан бир сафга келтирганлари айтилган. Имом Аҳмад, Исҳоқ ибн Роҳавайҳ, Дорақутний ва Таҳовийлар Баро ибн Озиб розияллоҳу анҳудан ривоят қилган ҳадисда: «Расулуллоҳ соллаллоҳу алайҳи васаллам қачон намоз ўқисалар, икки қўлларининг бош бармоқларини қулоқлари баробарига кўтарар эдилар», дейилган. Имом Ҳоким ва Дорақутний Анас розияллоҳу анҳудан ривоят қилган ҳадисда: «Расулуллоҳ соллаллоҳу алайҳи васалламнинг такбир айтиб, икки бош бармоқларини қулоқларига кўтарганларини кўрдим», дейилган. Бош бармоқларни қулоқларнинг юмшоғига теккизишни айтган уламолар: «Қўлни қулоққа кўтаришдан мақсад уни қулоққа теккизишдир. Чунки қулоқнинг юмшоғига қўл тегиши унинг қулоқ баробарига кўтарилганининг аниқ белгисидир», деганлар. Мисол учун, «Ал Баҳрур-роиқ шарҳи канзуд-дақоиқ» китобида қуйидагилар айтилади:\nوَالْمُرَادُ بِالْمُحَاذَاةِ، أَنْ يَمَسَّ بِإِبْهَامَيْهِ شَحْمَتَيْ أُذُنَيْهِ، لِيَتَيَقَّنَ بِمُحَاذَاةِ يَدَيْهِ بِأُذُنَيْهِ، كَمَا ذَكَرَهُ فِي النِّقَايَةِ\n«Тенглаштиришдан мурод икки бош бармоқларни икки қулоқнинг юмшоқ жойига теккизишдир. «Ниқоя»да зикр қилинганидек, икки қўлнинг икки қулоққа тенглашганига ишонч ҳосил қилиш учун». Бу ҳақда «Дуррул Мухтор»да қуйидагилар айтилади:\n«Икки бош бармоғини икки қулоғининг юмшоқ жойига теккизган ҳолида. Зотан, тенглаштиришдан мурод шудир. Чунки бусиз тенглашганига ишонч ҳосил бўлмайди». Бу гап ҳанафийларнинг китобларида йўқ, деган гап мутлақо тўғри эмас. Қўлнинг бош бармоқларини қулоқларнинг юмшоқ жойига теккизиш масаласи «Раддул Муҳтор», «Ал-Лубоб фий шарҳил китоб», «Фатавои Қозихон», Али Қорийнинг «Шарҳул Виқоя», «Мажмаъул анҳур» ва яна баъзи китобларда баён қилинган. Шундай экан, «Ҳатто ҳанафий уламоларнинг фиҳқий китобларида ҳам қўлни қулоқ юмшоғига теккизиш кераклиги ҳақида сўз кетмаган» деган гап қаердан олинган ва нима учун айтилган? Бу ҳақдаги гап бемазҳаблар томонидан ҳаводан олинган. Ҳанафий мазҳабидаги китобларни биламиз, дейиш учун олинган. Аммо ҳанафий мазҳабида нима гап бор-у, нима гап йўқлигини биладиган улардан бошқа кишилар ҳам борлигини хаёлларига келтирмаганлар. Расулуллоҳ соллаллоҳу алайҳи васалламдан ривоят қилинган ҳадисни амал қилишга ва аниқликка мойил қилиб тушунган уламоларнинг гапи хато бўладими? Ундан кейин, такбири таҳримада бош бармоқларини қулоқларнинг юмшоқ жойига теккизганларнинг намози қабул бўлмай қоладими? Агар шундай бўлса, шу вақтгача шу тарзда намоз ўқиб келганларнинг ҳоли нима бўлади? Бу ихтилофни юзага келтирган бемазҳабларнинг асосий «мазҳаби» юқоридаги каби саволлар қўзғаб, намозхонлар орасида ихтилоф ва жанжаллар чиқаришдир. Энг муҳими, ушбуни намозга оид хато деб жар солишдан кимга фойда бор? Қандай фойда бор? (“Ихтилофлар, сабаблар ечимлар” китобидан). Валлоҳу аълам!\nТаровеҳни қандай ўқилиши\nИмомликга ким ўтиши керак?


Тадбирли бола | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариТадбирли бола\nБир бор экан, бир йўқ экан, ўтган замонда бир камбағал чол билан кампир ва уларнинг уч ўғли бор экан. Улар жуда қашшоқ яшар экан. Кунлардан бир кун чол касал бўлиб, қазо қилибди. Болаларнинг тарбияси ёлғиз кампирга қолибди. Кампир қийинчилик билан болаларини боқибди. У одамларнинг уйида кир ювибди, ҳовли тозалабди, хуллас, нима иш тўғри келса, барчасини қилиб кун ўтказибди.\nЙиллар ўтиб, болалар ҳам вояга етишибди. Бир куни кампир ўғилларини чақириб:\n— Ўғилларим, энди мен қариб қолдим, сизлар ҳам катта бўлиб қолдинглар. Энди бирор юмуш топсаларинг бўларди, — дебди.\nШунда тўнғич ўғли:\n— Менга рухсат беринг. Бойникига бориб хизмат қиламан, — дебди.\nКампир ва икки ўғли уни кузатиб қолишибди. Бола бир бойникига бориб:\n— Сизга хизматкор керакмасми? Қандай иш бўлса ҳам, қилавераман, — дебди.\nБой болани кўриб:\n— Майли, сени ишга оламан. Фақат битта нарсага келишиб олсак, кимда-ким бир-биридан хафа бўлса қулоғини кесиш, — дебди.\nБола рози бўлибди.\n— Энди анави кучукни дарвоза ёнига олиб бориб боғлагин, ўрнида сен ётасан, — дебди.\nБола бунга ҳам рози бўлибди.\nБола ҳар куни ҳаммадан эрта туриб, икки ҳўкиз, бир қоп буғдой ва битта қотган нонни олиб, далага чиқиб кетар экан. У ерни ҳайдаб, шу буғдойларни экиши керак экан. Бола ҳар кунги ишини ошиғи билан бажарар экан. Бой эса кундан-кун ундан янада кўпроқ меҳнат талаб қилаверибди, битта берадиган нонини ҳам озайтириб қўйибди.\nБир куни боланинг жуда ҳам жаҳли чиқиб кетибди, у бойга қараб «сиз золим экансиз», дебди. Бой, «мендан хафа бўлибсан-да» деб, ёнидан пичоғини чиқариб, унинг қулоғини кесиб олибди. Бола додлаганича уйига қайтиб келибди. Кампир ва укалари уни юпатишибди. Шунда ўртанча ўғил акасининг ўрнига бориб ишламоқчи, унинг ҳаққини ҳам ундириб келмоқчи бўлибди. У ҳам ўша бойнинг ёнига борибди.\n— Мен иш қидириб юрибман. Сизга хизматкор керакмасми? — деб сўрабди бола.\n— Майли, мен сени ишга оламан. Лекин битта шартим бор. Бир-биримиздан хафа бўлмаслик, кимки хафа бўлса, қулоғини кесиш, — дебди.\nБола рози бўлибди. У ҳам акаси бажарган юмушларни қилибди. Бойнинг уйида иш кундан-кун ортиб бораверибди. Аммо берадиган битта нони ҳам яримтага айланибди. Қорни нонга тўймай, куни билан иш қилаётганидан аччиқланган бола «сиз ноинсоф экансиз», дебди. Бой, «мендан хафа бўлибсан-да», деб ёнидан пичоғини чиқариб, унинг ҳам қулоғини кесиб олибди. Бола додлаганича уйига қараб югурибди. Кампир, акаси ва укаси уни юпатишибди.\n— Энди менга рухсат беринглар. Мен ўша бойникига бориб ишлайман. Сизларнинг иш ҳақларингни ҳам мен ундириб келаман, — деб туриб олибди.\nБунга кампир рози бўлмай, «Йўқ, сенинг ҳам қулоғингни кесиб олади», деб туриб олибди.\nБола «йўқ» дейишларига қарамай, ўша бойникига қараб йўлга тушибди. Бойникига бориб, иш ахтариб юрганини айтибди. Бой рози бўлиб, уни хизматкорликка олибди, лекин ўзининг аввалги шартини бунга ҳам айтибди. Бола шартга кўнибди. Унга ҳам акаларидек кучук ётган жойни кўрсатибди. Тонг отмасиданоқ унга ҳам бой иккита ҳўкиз, бир қоп буғдой ва битта суви қочган нон берибди. Ерни ҳайдаб, шу буғдойларни экиши кераклигини айтибди.\nБола «хўп» дебди-ю, лекин ўз билганини қилибди. У қопдаги буғдойни яшириб қўйибди, ўзи эса кечгача ухлаб, қоронғи тушганда қайтиб келибди. Унинг акалари даладан қайтишда иккита бўшаган қопга ўтин териб келишган экан. Бу бойнинг буйруғи экан. Бола эса омочни синдириб, уни қопга жойлабди. Буни кўрган бой мийиғида кулиб қўйибди. Бола ундан:\n— Мендан хафа эмасмисиз? — деб сўрабди.\nБой бўлса, ичидан зил кетиб турса ҳам, «йўқ ўғлим, хурсандман», дебди. Иккинчи куни бой унга янги омоч, бир қоп буғдой берибди. Бола иккита ҳўкизни ҳам эргаштириб, яна далага кетибди. У буғдойларни яна яшириб қўйибди. Узи кечгача ухлаб дам олибди. Кетиш олдидан ҳўкизлардан бирини сўйиб, қопга жойлабди. Омочни эса бузиб, иккинчи қопга жойлабди. Бу ҳолни кўрган бой, яна индамабди.\n— Бой ота, мендан ранжимадингизми? — деб сўрабди бола.\n— Йўқ, ўғлим, — деб, ичидан ўтганларини сездирмай тураверибди.\n— Унда ота, мен эртага далага барвақтроқ кетмоқчиман. Менга янги омоч билан яна битта ҳўкизни эрталабгача тайёрлаб қўйсангиз, — дебди.\nБола уйқуга кетибди. У ҳар куни кундузи ҳам, кечалари ҳам ухлаётгани учун анча тўлишиб қолибди, ранг кирибди. Эрталаб туриб қараса, янги омоч, ҳўкиз турибди. У яна далага қараб йўл олибди. Бола яна буғдойларни яшириб қўйибди, ўзи эса кечгача ухлабди. Кетиш олдидан иккита ҳўкизни сўйиб, қопга солибди. Омочни эса бузиб, далада қолдирибди. Бу ҳолни кўрган бойнинг жуда жаҳли чиқиб кетибди, лекин боланинг сезиб қолишидан қўрқиб, яна индамабди. Ўша куни кечқурун бой хотинига:\n— Энди бу ердан кетмасак бўлмайди. Бўлмаса, иккаламизнинг ҳам қулоғимизни кесади, — дебди.\nУлар энг қимматбаҳо тақинчоқларни, тилла ва пулларни битта сандиққа жойлаб, тонг ёришганда йўлга чиқмоқчи бўлишибди. Буларнинг ўзаро суҳбатларини бола эшитиб турган экан. Улар уйқуга кетишлари билан бола сандиқдаги барча нарсаларни олиб ташлаб, сандиққа ўзи кириб олибди.\nТонг ёриши билан бой хотини билан йўлга тушишибди. Бой арқонни сандиқнинг белидан ўтказиб, кўтариб олган экан. Улар йўл юришибди, йўл юрса ҳам мўл юришибди. Бир тоғ оралиғига етиб келгач, улар дам олишмоқчи бўлишибди.\nБой хотинига қараб:\n— Битта чой дамласанг бўларди, — дебди. Хотини эса:\n— Чойни қандай дамлайман? Чойнак бўлгани билан, сув топиб келишга, ўтин териб келишга хизматкор йўқ-ку! — деб нолибди.\n— Ҳа, тўғри айтасан. Хизматкорсиз қийин, — дебди. Шу пайт секин сандиқ очилиб, ичидан ҳалиги бола чиқибди ва:\n— Мен сизларни хизматингларни қиламан. Мен яна шу ердаман, — дебди. Болани кўрган бойнинг эси чиқиб кетиб, «дод» деб бақириб юборибди. Шунда бола ёнидан пичоғини чиқариб, бойнинг қулоғини кесиб олибди. Бола бойникига келиб, унинг уйидаги қимматбаҳо нарсаларини, пулларини ва ўзи яшириб, тўплаб юрган буғдойларни олиб, уйига йўлга тушибди.\nБоланинг қулоғи билан қайтганини, бунинг устига шунча бойлик билан келганини кўрган кампир ва акалари жуда хурсанд бўлишибди.\n← Аввалги Аввалги Сахий билан бахил\nКейинги → Кейинги: Хасислик оқибати


Пластик карточкалар ва терминаллар ижараси бўйича тўловлар сўмга ўтказилди / Ўзбекистон янгиликлари, энг сўнгги хабарлар\nИҚТИСОДИЁТ 0 Шархлар 3049 кўрилди\nПластик карточкалар ва терминаллар ижараси бўйича тўловлар сўмга ўтказилди\nсен 17 / 2017\nМарказий банк ва Ўзбекистон банклар ассоциацияси банклараро чакана тўлов тизимида мижозларга хизмат кўрсатишда “сўм” пластик карточкалари орқали ҳисоб-китобларни амалга оширишда банк ва нобанк кредит ташкилотлари учун амалдаги тавсиявий тарифлар режасига айрим ўзгариш ва қўшимчалар киритди. Бу ҳақда банк матбуот хизмати хабар қилади.\nИлгари жисмоний шахсларга йўқотилган ёки шикастланган пластик карточкалари ўрнига янгиси берилганда 5 евро эквивалентигача, юридик ва якка тартибдаги тадбиркорлардан эса 10 евроча эквивалентда олинарди. Эндиликда айни хизматлар учун жисмоний шахслардан 10 минг сўмгача, юридик ва якка тартибдаги тадбиркорлардан 15 минг сўмгача ҳақ олиш тавсия этилди.\nЮридик шахс ва якка тартибдаги тадбиркор учун корпоратив пластик карточкани эмиссия қилишда тижорат банклари 5 еврогача эквивалентда олинарди. Янги тавсияларга мувофиқ бу хизмат турига ўрнатилган тариф 15 минг сўм этиб белгиланди.


Ўзбекистон 13:22 / 23.04.2019 12023\nКўпчилик Қонунчилик палатаси депутати Расул Кушербаевни аксар депутатлардан фарқли равишда жамиятдаги ўзгаришларга ўз шахсий муносабатини билдира оладиган ва фикрини ҳимоя қила оладиган депутат сифатида билади.\nЯқинда Расул Кушербаев Тошкент шаҳридаги «снос» можаролари, уларга чет эл оммавий ахборот воситалари, айрим халқаро ташкилот вакиллари, дипломатлар ва ҳуқуқ фаоллари аралашаётгани бўйича шахсий муносабатини билдирганди.\nУнинг бу чиқиши ижтимоий тармоқлар фойдаланувчиларининг жиддий эътирозларига сабаб бўлди. Мазкур масалани тўлиқ тушунтириб бериш мақсадида депутат Kun.uz сайтига мурожаат қилди. У билан шу ва бизни қизиқтирган бошқа мавзулар юзасидан фикр алмашдик.\nВидео: Mover (ts-ix)\n«Кўпчиликка маълум, ҳозирда нафақат Тошкент шаҳрида, балки юртимизнинг бошқа ҳудудларида ҳам қурилиш-бузиш ишлари авж олмоқда. Лекин баъзи мансабдор шахслар томонидан Вазирлар Маҳкамаси қарори асосида ишлаб чиқилган «Давлат ва жамоат эҳтиёжлари учун ер участкаларининг олиб қўйилиши муносабати билан фуқароларга ва юридик шахсларга етказилган зарарларни қоплаш тартиби тўғрисида»ги низом талабларига амал қилинмаяпти.\nБу масала жамоатчилик ва биз депутатларнинг ҳам жиддий эътирозларимизга сабаб бўлмоқда. Маданий жамиятда бундай эътирозлар юзага келганда низолар суд тартибида ҳал этилиши керак. Судларнинг мустақиллиги, дахлсизлиги масаласи қонунчилигимизга кўра, норматив ҳуқуқий ҳужжатлар асосида тўлиқ таъминланган. Судьялар бундан қай даражада фойдаланмоқда – бу иккинчи масала ҳисобланади», дейди Кушербаев.\nДепутатнинг фикрича, уйлар бузилиши билан боғлиқ можаролар давлатнинг ички иши ҳисобланади.\n«Халқаро ташкилотлар мажбурий меҳнат, маҳкумлар билан муносабат, инсон ҳуқуқларининг сиёсий кўринишдаги бузилишлари билан боғлиқ масалалар ва бошқа шу каби муаммоларни муҳокама қилиши ҳамда ўзининг хоҳиш-иродасини билдириши мумкин. Лекин қурилиш ва бузиш билан боғлиқ муаммолар мамлакатнинг ичида ҳал бўлиши керак. Бу ички судлар орқали ечим топиши керак бўлган масала. Жар солиш шарт эмас.\nБундай масалаларни ўзимиз ҳам ҳал қила оламиз-ку деган маънода фикр ташлаган эдим. Чунки, бундай масалалар барибир мамлакат ички қонунчилиги асосида ҳал этилади. Шунингдек, амалиётда мана шундай «снос» билан боғлиқ масалалар халқаро ташкилотлар аралашуви билан ечим топганини ҳеч эшитмаганман.\nТадбиркор Муҳаммадбобур Хўжаевни айбламоқчи эмасман. У мулкига куймоқда, истаган жойига мурожаат қилиши мумкин. Бироқ, эртага у мурожаат қилган халқаро ташкилотлар, дипломатлар ёки бошқалар унинг масаласини ростдан ҳам ижобий ҳал қила оладими? Ёрдам бера оладими? Албатта тадбиркор бунинг ҳисобини олиши керак», - дейди Расул Кушербаев.\nУ, шунингдек, яқинда Сергели туманидаги уйлар нархи ошишига бўлган жамоатчилик эътирозларига муносабат билдирди.\n«Жамоатчиликнинг ўз фикри бўлиши керак. Уларнинг ҳар бир масалада уйғоқ бўлиши талаб этади. Шунда чет элдан келаётган инвесторлар ҳам чўчимайди. Адолатсизлик бўлса, мени ҳимоя қила оладиган жамият бор экан деган фикр вужудга келади ва қўрқмайди, иккиланмайди», дейди у.\nБундан ташқари, депутат Расул Кушербаев ижтимоий тармоқларда кенг муҳокамага сабаб бўлган «Ҳукуматнинг ҳам ҳокимиятнинг ҳам адвокати эмасман, адвокатлик қила олсам, фақат давлатнинг адвокати бўлишим мумкиндир» деган фикрларига кенгроқ тушунтириш бериб ўтди.\nШу билан бирга, ўзининг ўтган депутатлик даври сарҳисоби, янги келган ҳоким эски ҳокимнинг қарорларини бекор қилиши, ҳокимларнинг судларда ютқазиб қўяётгани, айрим судьяларнинг журъатсизлиги, ижтимоий тармоқларда соғлом баҳсдан қочиб уни ҳақорат қилаётган шахслар, жамиятга ҳозирги кунда зарур бўлаётган «лоббист»ларга қарши қонун ишлаб чиқилиши ва бошқалар ҳақида ўз фикрлари билан ўртоқлашди.\nТўлиқ тафсилотларни қуйидаги ҳавола орқали томоша қилишингиз мумкин.\nЗафарбек Солижонов суҳбатлашди,\nтасвирчи Мирвохид Миррахимов


Самарқандлик “Миллий иттиҳод”чилар кимлар? - zarnews.uz\nСамарқандлик “Миллий иттиҳод”чилар кимлар?\n1937 йилда, яъни совет тузуми мамлакатда аҳолининг турли қатламлари орасида қатағоннинг янги тўлқинини авж олдирган бир пайтда шўроларнинг жазо қуролига айланган НКВД ходимлари Самарқанд шаҳрида ҳам ўнлаб кишиларни «Миллий иттиҳод» (миллий бирлик) ташкилотининг аъзоси сифатида қамоққа олди. Уларнинг барчаси мадрасада таҳсил кўрган, баъзилари рус-тузем мактабларини битирган, маълум қисми техникум, олийгоҳларда ўқиган зиёли одамлар эди. Аслида 1920-1925 йилларда фаолият юритган, унинг раҳбарлари эса 1929-1930 йилларда қамоққа олиниб, 1931 йилда Москва, Тошкентда отиб ташланган бу ташкилот аъзоларини орадан олти-етти йил ўтиб, яна қидириб топиб, жазога тортиш кимга ва нимага керак бўлиб қолганди?\nҚонсираган тузум ва унинг аждаҳо раҳбару гумашталари учун янги-янги қурбонлар мунтазам зарур эди. Улар шу йўл билан халқ онгидаги истиқлол орзусини бутунлай ўчириш ниятида бу ғоялардан озми-кўпми хабардор, уларни одамларга етказишга қодир бирор-бир кишининг озодликда юришига (аниқроғи тирик қолишига) йўл қўйолмасдилар.\nФилология фанлари доктори, академик Наим Каримовнинг қайд этишича, 1917 йил февраль инқилобидан сўнг июль ойида миллий истиқлол орзуси билан яшаган маҳаллий зиёлилар Тошкентда «Турк адам марказият» фирқасини ташкил этганлар. Туркистонда федератив давлат тизимини барпо этишни ўз олдига мақсад қилиб қўйган бу фирқадан ташқари ўша кезларда «Иттиҳод ва тараққий» («Иттиҳоди тараққий») ташкилоти ҳам тузилиб, 1920 йилга қадар фаолият олиб борган. Туркистон ижтимоий-сиёсий ҳаётида большевикларнинг кундан-кунга кучайиб бораётган мавқеи маҳаллий зиёлиларни 1920 йилда «Турк адам марказият» фирқаси ҳамда «Иттиҳод ва тараққий» ташкилоти негизида «Миллий иттиҳод» ташкилотини тузишга ундаган. Ушбу ташкилотнинг вужудга келишида (1920-1924 йилларда фаолият олиб борган) Мунаввар Қори Абдурашидхонов ва Садриддинхон Шарифхўжаев ташаббускор бўлган.\nУшбу ташкилотнинг Самарқанд вилоят шўъбаси ҳам тузилган эди. Унга Абдуазиз Абдуғофуров, Абдуваҳоб Маъруфжонов, Абдуқодир Шакурий, Абдумажид Зокирий, Абдуҳаким Қурби, Абубакр Абулхайров, Акобир Шомансуров, Баҳриддин Шарипов, Бектош Нарзуллаев, Вадуд Маҳмудов, Зайнитдин Назритдинов, Мансур Хўжаев, Маъруфжон Расулий, Мирзахалил Каримов, Мирзахўжа Ўринхўжаев, Муроджон Файзулин, Муродхон Аллахўжаев, Нарзуллабек Рустамов, Салоҳиддин Сулаймонов, Тилов Раҳматуллаев, Топиболди Раҳмонбердиев, Хожа Муин Шукуруллаев, Шамситдин Мавлонов, Шоқобил Каримов, Қози Ҳайдарбек Абдусаидов, Қосим Бобожонов ва бошқалар аъзо бўлган эди.\nШуниси эътиборлики, ушбу ташкилот аъзолигига асосан ўз даврининг етук кишилари – юрт истиқлоли йўлида муҳим ишларни амалга оширишга қодир ўқимишли, зиёли шахслар қабул қилинган.\nУлар устидан ўша йилларда ўтказилган суд ҳужжатлари билан танишар экансиз, бунга яна бир карра амин бўласиз. “Айби” Ватанини озод кўриш, халқини маърифатли қилиш бўлган бу зотларнинг бошига қандай туҳматлар ёғдирилмаган дейсиз. Келинг, ҳужжатларнинг айримларини варақлаб кўрайлик.\nМасалан, 1897 йилда Самарқандда туғилган Ҳамро Хўжаев миллатчи сифатида ВКП(б) сафидан чиқарилгач, унга “аксилинқилобчи “Миллий иттиҳод” ташкилотининг аъзоси бўлган” дея айб қўйиш билан чекланмай, “Афғонистон билан алоқа ўрнатган, сиёсий ходимларни ўлдиришни ташкил этиш билан боғлиқ махсус махфий ижрочи, Ўзбекистонни СССРдан ажратиб олиш масалаларини муҳокама қилишда фаол иштирок этган, зараркунандалик, бузғунчилик фаолиятини олиб борган” деган айбларни ҳам бўйнига илишади. Булар ўша ВКП(б)нинг ғояларига ишонган, турли юқори лавозимларда ишлаган киши бошига тушган қора кунлар эди.\nЁки Мулла Лутфи Раҳматуллабоевнинг 5769-сонли ишига назар солайлик. “Миллий иттиҳод” ташкилоти аъзоси сифатида 1937 йилда 70 ёшида отувга ҳукм қилинган бу киши 1927 йилдаёқ “аксилинқилобий фаолияти учун” деб беш йил муддатга қамалган эди. Шундан сўнг 1932 йилда махсус посёлкага сургунга юборилган. Ўн йил тортган азоб-уқубатлари билан чекланмай, шўро ҳукуматининг уни ўлдирибгина кўнгли жойига тушган бўлса ажабмас.\n1883 йилда туғилган, маърифатпарвар, 1900 йилларнинг бошида халқ фарзандлари учун янги усулдаги мактаб очган Исматулла Раҳматуллаев эса “аксилинқилобий миллатчи, “Миллий иттиҳод” ташкилоти аъзоси” деб ҳибсга олинган вақтда Самарқандда кутубхона мудири бўлиб ишларди. Унга яна “аксилинқилобий тарғибот олиб борган, хотин-қизлар озодлигига қарши фикр билдирган” деган айбларни ҳам тўнкашди ва ўн йилга қамоқ лагерларига жўнатишди.\n1870 йилда туғилган Қори Зикр Ҳамидбоев, 1888 йилда таваллуд топган Салоҳиддин Сулаймоновнинг тақдирлари ҳам шундай бўлди.\nХуллас, бу мухтасар мақолада биз қатағон йиллари аслида фаолиятини 1925 йилнинг бошида тўхтатган зиёлилар ташкилоти аъзоларидан бир нечтасининг тақдири ҳақида тўхталдик. Ҳолбуки, Самарқанд вилояти бўйича уларнинг сони юздан зиёд эди. Қўлимизда бундай инсонлар ҳақида озми-кўпми маълумотлар мавжуд. Насиб этса, вақти келиб самарқандлик бу ватанпарвар, миллат фидойилари тўғрисида рисолалар битиш ниятимиз ҳам йўқ эмас.\nМустамлакачилик даврида халқимизнинг ўн минглаб фарзандлари дастлаб чор, сўнгра шўро ҳокимияти йилларида ҳукм сурган адолатсизликнинг қурбони бўлишди. Манглайига “халқ душмани”, “аксилинқилобчи”, “миллатчи” сингари сиёсий тамғалар ёпиштирилган ватандошларимизнинг пок номлари тарих саҳифаларидан ўчирилиб, улар номи билан боғлиқ хайрли ишлар эса унутилди. Аслида бундай кишилар учун Ватан ва халқ манфаатидан улуғ нарса бўлмаган. Шундай ватанпарвар, тараққийпарвар аждодларимизни ёд этиш, уларнинг энг яхши анъаналарини давом эттириш, фазилатларидан ибрат олиш бизнинг бурчимиз ҳамда айни пайтда мамлакатимиз келажагининг кафолатидир.\nҚатағон қурбонлари хотираси вилоят музейи ходими.


Газета СБХ / 2014 год / № 44 / Бизнинг лойиҳалар\nБир неча кун олдин «Enver-Ilyos-Shohruh» хусусий корхонаси раҳбари Анвар Йўлдошев билан танишиб қолдим. У ўз фирмасида директорликдан ташқари бош бухгалтерлик вазифасини ҳам бажарар экан. Яқиндан бошлаб 1UZ дастуридан фойдаланишга ўтибди. Мамлакатимизда ишлаб чиқарилган янги бухгалтерия дастури ўзида қандай таассуротлар қолдирилганлиги ҳақида у қуйидагиларни гапириб берди.\n– 1UZ дастури ҳақида «Солиқ ва божхона хабарлари» газетасида ўқиб қолдим. Мен кўп йиллардан бери шу газетанинг доимий муштарийларидан бириман. Ўз вақтида 1С дастуридан фойдаланиб келганлигимга қарамай, янги маҳсулот мени қизиқтириб қўйди. Корхонамда ҳам бухгалтер, ҳам раҳбарлик қилаётганлигим сабабли, бу борадаги хизмат сифати мен учун жуда-жуда муҳимдир. 1С дастури хизмати жилла қониқтирмаётган эди. Шу боис янги дастур ҳақидаги материалда айтилган телефон рақамини дарҳол тердим. Эртаси куни тўғри «Bepro-Norma» офисига йўл олдим. Янги дастур билан танишувим ўша ерда бошланди. Дастурни ишлаб чиқувчилар ишга омилкорлик билан ёндашишди: дастурнинг бажарадиган барча вазифаларини бутун икир-чикирларигача ўша жойнинг ўзида кўрсатиб беришди. Натижада 1UZ дастурини олиш учун шартнома имзолашни чўзиб ўтирмадик.\n1UZ дастурида бир неча ой ишлаб кўрдим ва назаримда, унинг барча муҳим афзалликларини қатъий ишонч билан айта оламан. Энг аввало дастурни ишлатиш жуда жўн. Унда бухгалтер бўлмаган одам ҳам бемалол ишлаши мумкин. 1С дастури, шубҳасиз, ёмон ёрдамчи эмасди, аммо кўпгина деталлар дастурни ҳаддан ташқари тўлдириб, оғирлаштириб юборишини ҳам тан олмоқ керак. Вақтим ҳамиша зиқ бўлгани учун ҳам, ишлатишга осонлиги жиҳатининг ўзи мен учун арзирли омилдир. Интерфейси қулайлиги, ҳамма нарса жо-бажолиги туфайли ҳам 1UZ дастури умидларимни оқлаганлигидан хурсандман.\nДастурнинг яна бир шубҳасиз афзаллик жиҳати борки, бу унинг ёрдамида контрагентлар билан ҳамкорликда баҳамжиҳат ишлаш мумкинлигидир. Дастурнинг бу борадаги вазифа доираси бирламчи ҳужжатларни тезгина расмийлаштириш, ҳужжат айланишини ортиқча вақт сарфламаган ҳолда олиб бориш имконини беради.\nЭнди унинг камчилик жиҳатларини ҳам айтмасам бўлмас. Ундан кўп камчилик топдим дея олмайман. Аммо дастур ишлаб чиқувчилари эътиборини қуйидаги ҳолатга қаратишни истардим. Айтайлик, баъзи ҳисобварақларда шрифтни ёки сарлавҳани ўзгартиришга тўғри келади кўпинча. Таассуфки, дастур бу ишни мустақил бажара олмайди. Оқибатда шу масалада дастур ижодкорларига мурожаат этишга тўғри келади. Бу нарса ҳамиша ҳам қулай эмас – вақтни олади.\nЮқорида айтилганлардан қатъи назар, уни жуда яхши дастур деган хулосага келганман. Давр билан ҳамқадам эканлиги, муттасил янгиланиб туриши, кичик корхоналар учун ҳам қулай эканлигини айтмайсизми?! Ҳадемай мен уни мукаммал дейдиган пайтлар келишига ишончим комилдир.\nМухбиримиз Наталья СПИРИДОНОВА,\nПрочитано: 2722 раз(а)


Lifestyle 22:54 / 18.12.2019 12872\nForbes нашри 2019 йил учун энг сердаромад Youtube-блогерлар рейтингини эълон қилди.\nРейтингнинг 1-ўрнини 8 ёшли америкалик Райан Кажи эгаллади. У янги ўйинчоқлар билан танишадиган Ryan ToysReview канали бир йил ичида 26 млн доллар даромад келтирган. Эътиборлиси, Райан энг сердаромад Youtube-блогерлар рейтингига иккинчи йил етакчилик қилмоқда.\n2-ўринни 5 нафар йигит спорт трюкларини бажариши видеолари жойланадиган Dude Perfect канали эгаллаган. Forbes 2019 йилда бу каналнинг даромадини 20 млн долларга баҳолаган.\n3-ўринни эса 5 ёшли россиялик Анастасия Радзинская эгаллади. Настянинг Youtube’даги каналлари 2019 йилда 18 млн доллар даромад келтирган. Айни вақтда ота-онаси билан АҚШга кўчиб ўтган қизча 7 тилдаги видеолари эвазига дунёда энг тез тараққий этаётган блогерлардан бирига айланди. У билан Lego ва Danone каби йирик компаниялар ҳамкорлик қилади.\nШунингдек, энг сердаромад Youtube-блогерлар ўнталигига Rhett and Link (17,5 млн доллар), Жеффри Стар (17 млн доллар), Preston (14 млн доллар), PewDiePie (13 млн доллар), Markiplier (13 млн доллар), DanTDM (12 млн доллар) ва VanossGaming (11,5 млн доллар) киритилган.\n11:00 / 22.05.2020 72936


Мирободда Spark’нинг бетон тўсиққа бориб урилиши оқибатида бир киши вафот этди\n16:38 / 18.08.2020\nЖорий йилнинг 17 август куни тахминан соат 02:50да Миробод туманидаги Кичик ҳалқа автомобиль йўлида 36 ёшли А.М. маст ҳолатда Spark русумли автомобилини бошқариб, бошқарувни бажара олмасдан бетон тўсиққа урилган.\nТошкент шаҳар ИИББ хабарига кўра, ЙТҲ натижасида автомобиль ҳайдовчиси бадан шикастлари билан шифохонага етказилди. Автомобиль йўловчиси – 32 ёшли Ф.С. олган бадан шикастлари натижасида воқеа жойида ҳаётдан кўз юмди.\nМазкур факт асосида Ўзбекистон Республикаси Жиноят кодексининг 266-моддаси иккинчи қисми бўйича жиноий иш қўзғатилди.\n“Ҳурматли ҳайдовчилар! Спиртли ичимликдан ёки бошқа нарсадан маст бўлган ҳолатингизда автомобиль бошқаришга қарор қилишингиз билан сиз нафақат йўл ҳаракати қоидаларини қўпол бузган бўласиз, балки автомобилингизда бўлган ҳар бир кишининг ҳаёти ва соғлиғини хавф остига қўясиз. Оз миқдордаги алкоголь ҳам эътиборни пасайтиради. Огоҳ бўлинг”, - дейилади маълумотда.


ВАРШАВАДА ПОЛЬША-ЎЗБЕКИСТОН САВДО-САНОАТ ПАЛАТАСИ ОЧИЛДИ\nВаршавада Польша-Ўзбекистон савдо-саноат палатаси рўйхатдан ўтказилди. Мазкур ССПнинг вазифаси икки мамлакат тадбиркорларига ишбилармонлик алоқаларини йўлга қўйиш ва потенциал бизнес ҳамкорларни топишда ёрдамлашишдан иборат. Бу ҳақда «Жаҳон» ахборот агентлиги хабар қилди.\nССПга польшалик тадбиркор, тўқимачилик соҳасида 10 йилдан кўпроқ вақтдан бери ўзбек шериклар билан ишлаб келаётган КОРАХ Р. К.компанияси раҳбари Петр Козловский раис этиб сайланди.\nРаиснинг сўзларига кўра, палата долзарб иқтисодий масалаларни муҳокама қилиш ва тадбиркорлик фаолияти муаммолари бўйича позицияларни ишлаб чиқиш учун майдонча бўлади. ССП кичик, ўрта ва йирик бизнес манфаатларини ҳимоя қилиб, саноат, ички ва ташқи савдо, қишлоқ хўжалиги, молия тизими, хизматлар ва бошқа йўналишларни қамраб олади. У, шунингдек,иқтисодий ва инвестицион форумларни ташкил этиш билан ҳам шуғулланади.


Палеонтологлар Норвегияда тропик ўрмон қолдиқларини топди » Ўзбекистон янгиликлари – Zamin.uz\nZAMIN.UZ / Дунё / 21 Ноябр 2015 года358\nБританиялик олимлар Норвегиянинг Шпицберген архипелагида тропик ўрмон қолдиқларини топди. Унинг ёши 380 миллион йилни ташкил этади, деб хабар беради «Газета.ru». Тош қотган ўсимликлар кечки девониан даврида Шпицберген ўрмони дарахтларининг асосий қисмини экватор яқинида ўсган lycopod дарахтлари ташкил этганлигидан далолат беради. Ўша даврга хос жиҳатлардан бири паст бўйли ўсимликлардан дарахтларга ўтилганлиги бўлди. Шпицберген ўрмони қолдиқларининг кашф этилиши Ердаги иқлимнинг кескин ўзгариши сабабини тушунишга ёрдам бериши мумкин. Манба: Daryo.uz\nЎқишни тавсия қиламиз Британиялик олимлар озишнинг янги усулини кашф қилдилар\n15:56 / 30-08-2015


Ҳомиладорликнинг илк белгилари: сиз билан нима содир бўляпти, сабаби нима? | LifeHaq.uz\nТанангиз билан ғалати нарсалар содир бўлишни бошлаганида ҳолатингиз ҳақида шубҳалана бошлайсиз. Ҳомиладорликнинг биринчи белгилари қандай ва жисмоний ҳамда эмоционал ўзгаришларга қандай реакция қилиш керак?\nБаъзида атрофдагилар учун тушунарсиз бўлган ҳолат – юзингиздан кулгу аримайди, баъзида эса сабабсиз кўз ёшлар сизга азоб беради, баъзи вақтларда доимий равишда уйқу босади. Бу нима: хушхабар белгисими ёки бошқа нарса? Ҳайз кўришнинг кечикиши шубҳангизни янада орттиради. Тестнинг ижобий натижалари, гинеколог кўриги тез орада она бўлишингизни тасдиқлайди.\nҲомиладорликнинг илк ҳафталарида танангиз сизга муайян сигналлар беради. Баъзида улар ноқулайликлар туғдиради, шунинг учун уларнинг табиатини тушиниш ва енгиб ўтишни билиш керак.\nЭмоционал барқарор бўлмасликнинг сабаби ва жисмоний оғриқлар гормонал фоннинг ўзгариши билан боғлиқ. Муайян гормонлар организмдаги жараёнларга таъсир кўрсатиб, онани болани етиштиришга тайёрлайди. Булар қуйидаги жараёнлар:\nҲомиладорликнинг илк одатий белгилари\nҲомиладорликнинг илк одатий белгилари кўпчилик бўлажак оналарда кузатилиши мумкин. Биз қонда ХГЧ даражасининг ортиши ёки УТТда бачадонда ҳомиланинг кўриниши каби ҳомиладорликнинг аниқ исботлари ҳақида сўз юритмаймиз. Гап организмдаги гормонал ўзгаришлар сабаб юзага келаётган танангиздаги ўзгаришлар ҳақида бўлади.\nУлардан ўзига хослари қуйидагилар:\nсут безининг шишиши;\nбазал ҳароратнинг ортиши;\nКўпинча ҳомиладорликнинг илк даврида аёллар кўнгил айниши, жиғилдон қайнаши ва чарчашдан шикоят қиладилар.\nКўплаб аёлларни ҳомиладорликнинг илк ойларида кўнгил айниши безовта қила бошлайди. Бу нормага зид эмаслигини тушуниш лозим. Аксинча, эрта токсикоздан азият чеккан аёлларда туғруқ жараёни муваффақиятли кечади деган фикр ҳам бор. Одатда токсикоз 15-20 ҳафталарда ўтиб кетади.\nКўнгил айнишида овқатланиш режимига амал қилиш ёрдам беради:\nкун давомида 5-6 марта кам-камдан овқатланиш керак;\nмевалар, салатлар, В6 витаминига бой маҳсулотлардан тез-тез ейиш керак;\nялпиз, мелисса ва малина барглари қўшилган чой ичиш фойдали.\nБўлажак оналарнинг кўпчилиги ёқимсиз жиғилдон қайнашини ҳис этишади. У қорин бўшлиғи органларининг сиқилиши, оқибатда уларнинг диафрагмага босими натижасида юз беради. Жиғилдон қайашини мойчечак ва ялпизли чой, янчилган занжабил ёки долчин ёрдам беради. Ёғли таомлар истеъмол қилмаган, кўп емаган маъқул.\nқон босимининг пастлиги;\nфолий кислотаси ва темирнинг етишмаслиги;\nқувватга бўлган эҳтиёжнинг ортиши билан боғлиқ.\nЧарчоқ билан курашиш тамойили оддий: куч камайиб кетганини ҳис этсангиз, кўпроқ дам олишга ҳаракат қилиш.\nСут безларининг шишиши\nКўпинча аёллар кўкрак учидаги сезувчанликнинг ортиши, сут безларининг ортишини сезишади. Кўкрак учи атрофи ранги тўқлашади, унда Монтгомери безлари (ўзига хос бўртмалар) юзага келиши мумкин.\nБу ўзгараётган гормонал фоннинг нормал белгилари бўлиб, улардан ҳавотир олиш керак эмас.\nТана базал ҳароратининг ортиши\nТананинг базал ҳарорати уйғонган заҳоти кароватдан турмаган ҳолда ўлчанади (ўлчаш учун оптимал вақт тонгда соат 7).\nҲомиладорликка ҳос бўлмаган белгилар\nҲомиладорликка оид бўлмаган белгилар ҳар доим ҳам кузатилавермайди. Улар вазиятга боғлиқ. Буларга кутилмаганда “шўр нарса ейиш хоҳиши” ёки кундалик нарсаларнинг асабга тегиши кабиларни киритиш мумкин.\nҲид билишнинг таъсирчанлиги\nМасалан, ҳар кунни тонгни қаҳва ичимлиги билан бошлаган бўлсангиз ҳам, энди унинг ҳиди кўнгил айнитишни бошлайди.\nТаомларга бўлган хоҳишнинг ўзгариши\nСиз муайян маҳсулотга бўлган кучли эҳтиёжни ҳис этасиз. Одатий ҳолат: ҳомиладор аёл тунда ўз эрини апельсин олиб келиш учун юборади.\nКескин товушларни “кўтара олмаслик”\nМасалан, эшикнинг ғичирлаши кутилмаганда ёқмай қолади ва асабингизга тегади.\nБалки атрофдагиларнинг гап-сўзларини кўнглингизга яқин олиб, тез ҳафа бўладиган, таъсирчан бўлиб қолганингизни сезаётгандирсиз.\nЯна бир марта такрорлаймиз, ҳомиладорликка хос бўлган ва хос бўлмаган белиларнинг ҳеч бири кўплаб янги ҳислар билан нормал кечаётган ҳомиладорлик даволанишни талаб этмайди. Очиқ ҳавода доимий равишда сайр қилиш, тўғри овқатланиш, яхши кайфият бола туғилишини хурсандчилик билан кутиш имконини беради.\n08/08/2020 08:38:28 159 0 Манба: http://www.estiva.ru


Тишлар – тушлар китобидан талқин - Tushlar-tabiri.uz\nТишлар – тушлар китобидан талқин\nТушда тиш кўрдим\nАксарият туш китоблари тишларни ёмон белги сифатида изоҳлайди. Айниқса, агар улар қулаб тушишини ёки бутунлай соғлом эмаслигини туш кўрган бўлса. Аммо тушга кирган тишларни диб умидсизликка тушмаслик керак.\nУнча ёқимли бўлмаган тушни сон-саноқсиз талқин қилиш мумкин, чунки бу кўпгина майда тафсилотларга ва сиз яшаётган ҳаётий вазиятга боғлиқ ва шунингдек –ҳар ҳил тушлар китобига боғлиқ.\nТишлар туш китоблари томонидан қандай талқин қилинади\nАгар сиз ўта шубҳали бўлсангиз, унда” нима учун тишлар тушга киради” деган саволга энг яхши жавоб: тушларнинг рус халқ талқинига киринг. Ушбу масала бўйича ижобий – ҳаётий энергияга тўла талқинлар бор. Тўғри, тушида “бўртирилган бўлса” (агар тишлари жуда катта ва соғлом бўлса), туш кўрувчининг яширинча тажовузкорлигини кўрсатади.\nСлавян менталитдаги русларга яқин бўлган Ванга деярли бу гап билан рози. Аммо унинг таъкидлашича, тишлар фақат оқ, бир текис ва соғлом бўлса, соғлиқ ва гўзаллик келтиради. Аммо қора ва касал бўлса, бу карерадан воз кечиш ва ўзингизга ғамхўрлик қилиш вақти келгани ҳақида огоҳлантиради.\nЖодугар Медеяга тегишли туш китоби, тишларни тушида кўриш яқинлашиб келаётган ўзгаришларнинг белгиси деб ҳисоблайди. Соғлиқ ҳам, шу жумладан. Талқиннинг тўғри, яхши ёки ёмон бўлиши – бу туш билан бирга келган тафсилотларга боғлиқ.\nЕвропа мактабининг тарафдори бўлган Миллер, тушдаги тишлар соғлиқ учун муаммо ёки рақобатчилар, душманлар ва хайрихоҳлар билан бўладиган келишмовчиликлар деб таъкидлайди. Аммо, тишлар соғлом бўлса, бойликни англатади.\nМусулмонларнинг туш китоблари ушбу тушнинг шарҳлашни аниқлигида энг узоққа борди. Улар учун ҳар бир тиш бир даражадаги муносабатларни билдиради. Тўртта олд тишлар (иккаласи ҳам пастда ва юқорида) энг яқин қариндошларга – болалар, ака-ука, опа-сингилларга тўғри келади.\nКейин амакилар – холалар бор, кейин узоқ қариндошлар. . Ушбу тушни китобларда жуда кўп талқини мавжуд. Туш китобига кўра тушган тиш меросхўр туғилишини англатади.\nАмалга қараб, туш китобида тишларни талқин қилиш вариантлари\nУйқуни талқин қилишда тишлар, ёки улар билан нима содир бўлиши кўпинча кейинги ўзгаришларнинг белгиларидир. Баъзи сабабларга кўра, аксарият ҳолларда, ёқимсиз ва оғриқли. Масалан: тиш тушганда қоннинг кўплиги қариндошлари билан боғлиқ муаммоларни, ҳатто ўлимигача башорат қилади.\nТсветковнинг туш китоби вазиятни бироз юмшатади, тишларинг тушишини қонсиз кўриш фақат ажралиш ёки қариндошлар билан бошқа келишмовчиликларни англатади, аммо унинг ўлимини эмас. Ва шу учун унга раҳмат!\nТушни талқинини ўзгартирадиган нарсалар жуда кўп бўлиши мумкин, масалан: тишлар ўз-ўзидан тушиб кетса ёки олиб ташланса. Аммо уларнинг турли хил туш китоблари ҳам турли хил талқин қилиниши мумкин. Мисол учун, идиоматик тушлар китоби нима учун тишни ўзингиз чиқарганингизни тушунтиради: сиз тез орада оғир вазифалардан ёки ҳаётга халақит берадиган ҳар қандай юкдан халос бўласиз.\nМорфей яна бир талқинчи ҳақиқатан ҳам чириган тишни олиб ташлаш -очлик ва ҳатто ўлимнинг хабарчиси эканлигини башорат қилади. Ҳеч бўлмаганда – қийин ҳаёт синовларига деб айтган.\nНима учун тушида тиш тушмаслиги, лекин фақат қимирлаши мумкин — тушлар китоби буни жиддий ва даволанмайдиган касалликнинг хабарчиси сифатида талқин қилади. Ўлимдек ёмон бўлмаса да инсон ҳаётида қашшоқлик, ўзини катта-кичикда ҳам чеклаш зарурати билан кечадиган қийин пайтлар ҳақида хабар беради.\nТиш жароҳатлари, шунингдек, тушлар китоби томонидан ноаниқ талқин этилади. Ўз тиллари билан итарилганлар омаднинг хабарчиси ҳисобланади. Бошқа одамлар томонидан уриб туширилса – муаммолар ва жиддий касалликларга.\nТишлар билан қилинган ҳаракатларнинг туш китобида нейтрал талқинлари ҳам мавжуд. Агар сиз тозалаётганингизни, юваётганингизни кўрсангиз, унда кутилмаган меҳмонларни ва яхши янгиликларни кутинг.\nТушингизда гигиэна протседуралари пайтида сиз кутилмаган тарзда ўсиб чиқган бўри тишларни кўрсангиз, демак, бу жуда яхши белги, узоқ кутилган меҳмонлар яқинда сизнинг олдингизга келиши ҳақидаги хабарчи. Тиш протезлари нима учун тушингизга киради – бу сизнинг атрофингиздаги сохта дўстлар, самимий бўлмаган севги ва алданиш ҳақида огоҳлантирув.\nТиш касалликлари туш талқини\nТишларнинг синиши, парчаланиши ва бошқа оғриқли ўзгаришларга дуч келадиган тушларни талқин қилишда сиз чалкашиб кетишингиз мумкин. Бундан ташқари, турли хил туш китоблари бу ҳодисаларни тўғридан-тўғри қарама-қарши сабаблар билан келажакдаги оқибатлар деб тушунтиради ва ҳар доим ҳам бир-бирига тўғри келмайди.\nНострадамус бу масалада энг мунозарали деб ҳисобланади. Нима учун тушда тишлар тушмоқда, унинг фикрига кўра, яқинлашиб келаётган жиддий касалликга, ҳаётий куч йўқотилишига, апатияга бўлиши мумкин.\nБу, шунингдек, тушлар китоби сизнинг атрофингизга кириб келган ва сизга қарши фитналар уюштирган ёвуз ва иккиюзламачи одам (эҳтимол шунчаки битта эмас) ҳақида огоҳлантириш бўлиши мумкин.\nМиллернинг туш китобига кўра, ажралиб тушган тишнинг қисми, чарчоқ борлиги, яқинларингиз томонидан ёрдам етишмаслиги ва сизнинг қобилиятингиздан юқори бўлган масъулият борлиги ҳақида гапиради, деб ҳисоблайди. Шунингдек, у аста-секин синиб тушаётган тиш нима учун тушингизга кирганини тушунтиради – бу яқинларингизнинг соғлиғига эътибор бериш учун сабабдир. Эҳтимол, уларнинг бирида касаллик мавжуд.\nТиш тушиб, дарҳол майдаланиб кетганини тушингизда кўрдингизми, демак бу сизнинг қариндошларингиздан бирида тез ривожланадиган ва, эҳтимол, даволанмайдиган касалликнинг белгисидир.\nАммо тушида тушган бир парчани билмай қолса – қариндошлар билан катта жанжал ва кейинчалик улар билан узоқ қарамақаршилик кутади. Буни талқин қилишдан қўрқинг – оилангиздан кимдир билан сиз абадий душман бўласиз.\nБаъзилар учун, дарс кетган, аммо кейин синишни истамаган тишни тушда кўриш бироз яхшироқдир. Аслида жанжал, жуда муҳим эмас, аммо оқибатлари жиҳатидан узоқ ва ёқимсиз бўлишини башорат қилади.\nНима учун тиш ёрилиб кетганини туш кўрдингиз, нохуш ҳолатга тушишни, обрўсиз қолишни кутинг. Аммо бу сиз яшаётган ҳақиқий стресснинг белгиси бўлиши мумкин. Ва тушлар китоби, шунингдек, вазиятни тубдан ўзгартириш кераклигини огоҳлантиради.\nАгар тушида ҳеч қандай сабабсиз тиш бузилса, у ҳолда сизнинг атрофингиздаги ғийбатни тарқатадиган ҳасадгўй одамни қидиринг. Бундан ташқари, шахсан учрашганда кўзларини сиздан узмайдиган ярамас.\nУмуман олганда, ҳар қандай синган тиш катта жанжалларнинг хабарчисидир. Ва бир вақтнинг ўзида кўпроқ тишлар синган бўлса, жанжал ҳам шунча катта бўлади.\nТушида олд тишлар синган бўлса – жодугар Медеа-дан тушнинг табирида- молиявий йўқотишларга, ҳиссий барқарорликнинг йўқолишига, стрессга, руҳий касалликларга дучор бўлганлигини даъво қилади.\nПсихоаналитиклар тушида тушаётган тишлар оилангиз ва дўстларингиз фаровонлиги учун сизнинг ички танглигингизнинг акси эканлигига қўшиладилар.\nТушда кўрилган касалликлар ва тишларнинг тушиши қариндошлар билан боғлиқлигига рози бўлиб, туш китоблари кўпинча қарама-қарши талқинларни беради. Уларнинг баъзилари тишларни йўқотиш пайтида қонни кўриш жуда даҳшатли белги, унинг йўқлиги эса “адолатли” касалликнинг аломати деб ҳисоблашади.\nАммо Антонио Менегҳетти (этнопсихологик мактабга асос солган италиялик психолог) томонидан тузилган италян тушлар китоби шунчаки тишлардаги бўшлиқ ҳақидаги тасаввур қайғули йўқотиш ҳақида гапириш мумкин деган фикрда. У тушида тишларни йўқотишни ёмон белги деб ҳисоблайди. Ҳеч бўлмаганда, ҳаёт кучини йўқотиш ва бефарқлик, унинг фикрига кўра, сизга кафолатланади.\nКўпинча туш китобларини талқин қилишдаги қарама-қаршиликлар ҳатто билвосита эмас, балки тўғридан-тўғри. Баъзилар учун тишни тупуриш – бу яқинлашиб келаётган ҳукмронликни йўқотиш, шармандаликни белгисидир. Бошқа туш китобларда, агар сиз тишингизни тилингиз билан итариб қўйсангиз, сизга омад кулиб боқади, ҳатто лотереяда ютиб олишингиз мумкин.\nАлбатта, тушдаги тишлар нафақат майдаланади, балки ёрилиб, тушиб кетади. Кўпинча, оддий тешиклар ҳам тушга киради (ҳа, сиз тушингизда ҳам кариэсдан қочиб қутула олмайсиз).\nАксарият туш китоблари тишдаги бўшлиқ нима учун тушингизга киришида бир хил тушунтириш беради – бу ҳали прогрессив эмас, аммо яқин келажакда мумкин бўлган касаллик. Бундай туш тиббий кўрикдан ўтиш ва турмуш тарзингизни тўғри йўналишда бироз ўзгартириш учун яхши сабабдир. Тишдаги тешиклар қайғули нарсанинг хабарчисидир. Ҳар доим сиз билан эмас, кўпинча қариндошлар билан. Гарчи бу психологик схемага яхши мос тушса ҳам.\nАхир, стоматологнинг кабинетига навбатдан кўра ачинарли нарса йўқ. Кўпинча кариэс туфайли зарарланган тишларни- дўстлари ёки яқин атрофидаги кимдир уларга қарши фитна уюштирса, ҳасад қилишса, уларга нисбатан ноҳақ тутишса шунақа туш кўришади.\nНопок ва нотекис тишларни ҳам касалликнинг бир тури деб ҳисоблаш мумкин. Ифлос ва ҳатто қора тишларни ҳам. Бундай тушни талқин қилиш учун, энг муҳими, бу косметик нуқсон билан нима қилишингиз. Агар сиз тишингиздаги нуқсондан эҳтиёткорлик билан қутулсангиз, у ҳолда тушлар китобига кўра сиз янгиланишни, тикланишни, ҳаётдаги қора чизиқнинг тугашини топасиз.\nСариқ тишларни кўриш, кўпинча яқинларингиз ёки ҳамкасбларингиз билан кичик ва ёқимсиз жанжалга.\nНима учун қора тишларни туш кўрамиз- улар ким дир билан яширин можарони тугатиш вақти келганлигини билдиради. Акс ҳолда, муаммолардан қочиб қутула олмайсиз.\nЯқин қариндошлари уларга хиёнат қилишга тайёр бўлган одам тушида қийшиқ, ифлос, чириётган тишларини кўради. Бу тушни талқин қилишда барча туш китоблари бир овоз бўлишади.\nТишлар билан тушда ҳар хил қилинган ҳолатларнинг талқинлари\nТушдаги тишларни кўриш ҳар доим бахтсизлик учун деб айтиш, ҳақиқатга қарши гуноҳ қилишдир. Ким чиройли, ҳатто оқ ва соғлом тишларни кўрса – бу ҳақиқатан ҳам бахт. Ҳар қандай туш китоби сизга соғлиқ ва омад ваъда қилади. Морфей сизга сут тишлари ҳақида тасаввур берганми? Бу тикланиш, ҳаётий кучни мустаҳкамлаш учун.\nТишларингиз орасидаги бўшлиқни кўрдингизми? Яхши янгиликларни кутинг. Кўпинча қариндошлардан. Аммо бу лавозим кўтарилиши, яхши келишув хабарчиси бўлиши мумкин. Хўш, агар тиш катта бўлса, кўп илдизларга эга бўлса, унда тушлар китобига кўра, сиз кимдир билан танишишингиз, янги алоқаларни ўрнатишингиз мумкин.\nНегадир барча туш китоблари болалар тишлари билан тушларни ижобий талқин қилади. Ҳатто тушадиган бўлса ҳам. Агар сиз бундай ҳодисани туш кўрган бўлсангиз, сизни янги уй-жойга кўчиб ўтиш, мартаба ўсиши кутмоқда. Сиз орзу қилган деярли ҳамма нарса. Оғзи тўла, кучли тишларга эга бўлган чақалоқни кўриш яхшиликига, пулга.\nАёл киши нима учун тушида тишни кўраётгани ва улар учун алоҳида белгилар мавжудми деб ҳайрон бўлишингиз мумкин. Ҳа, бундай том маънода башоратли тушлар мавжуд. Масалан, катта тишлари бор балиқ. Акула ҳақида эмас, ҳар қандай катта тишли балиқ бўлиши мумкин. Бу туш осонгина ва асоратсиз ўтадиган яқинлашиб келаётган ҳомиладорлик белгисидир, ҳамда енгил туғишни башорат қилади.\nУйқуда ўсадиган тишлар\nҲаётдаги тишлар ҳар доим ҳам ёмонлашиб, узилиб тушмайди. Улар ўсиши ҳам мумкин. Худди шу нарса тушларга ҳам тегишли. Ўсаётган тишлар нима учун тушингизга киради? Туш китобларида ҳам бу борада бир хил фикр йўқ, лекин одатда башорати яхши.\nОдатда бу янгиланиш, ҳаётий энергиянинг ўсиши, янги муносабатларни ўрнатиш белгисидир. Жуфтининг ҳомиладорлигини у тушидаги янги чиққан тиш белгиси билан тахмин қилиши мумкин.\nЎз фарзандини тушида аллақачон чиқиб кетган тишлари билан кўриш – бу яхши белгидир, тушлар китоби меросхўрга соғлиқни ваъда қилади.\nАгар яқин келажакда на хотин ва на фарзандлар кутилса, лекин сиз тишнинг зўрға отилиб чиққан тожини туш кўрган бўлсангиз, унда — дўстингиз, бўлажак хотинингиз, қариндошларингиз билан ярашишни кутинг.\nТушда кўрилган тиш ўсиши патологияга ўхшаса, бу жуда яхши эмас. Тишлар икки қаторми — бу ўз қадр-қимматини йўқотишга ва руҳий шокга.\nТишларни даволаш ҳақидаги туш\nТиш шифокорларидан қўрқиш, ҳатто тушида ҳам кўпчиликни қўйиб юбормайди ва бу қайғу водийсига ташриф буюриш энг кенг тарқалган тушлар фитналаридан биридир. Психологлар тишларни даволашнинг “виртуал” саҳналари ҳақиқий қўрқувнинг акси деб ҳисоблашади.\nТишларни оқартириш бўйича машҳур протседура жуда ижобий талқин қилинмайди. Эҳтимол, яқинларингизнинг сизга ёқмайдиган ҳаракатларига кўзингизни юмишга ҳаракат қиласиз. Муаммони ҳақиқатда ҳал қилишга ҳаракат қилинг.\nОхир-оқибат, нима содир бўлаётгани ҳақида ўзингизнинг фикрингиз бўлиши керак, бошқалар сиз билан ҳисоблашиши керак бўладиган. Бу, албатта, сизнинг қадр-қимматингизни оширади.\nНима учун тушингизда тиш олдириш ҳақида туш кўрганингизни бир нечта талқинларга эга. Оғриқ, қон ва азоб билан – сиз қутулолмаган одам билан ажраласиз. Фақат ташаббус унга тегишли бўлади. Агар сиз енгил бўлсангиз, унда сиз ўзингизни оғир вазифалардан озод қиласиз. Ушбу протседурани кўриш яқинларингиз билан муносабатлардаги яқинлашиб келаётган узилиш белгиси бўлиши мумкин ва агар у қон кетиш билан бирга бўлса – якуний ва қайтариб бўлмайдиган бўлади.\nҚандайдир сабабларга кўра қўлларингизда ушлаб турган ва текшираётган тишингизнинг кўрдингизми? Психологларнинг фикрига кўра, бу сизнинг дўстларингиз ва яқин қариндошларингиз учун жуда кучли қўрқув.\nТишлар ҳақидаги бу туш тўлиқ тескари. Агар тиш ўсаётганини кўрсангиз. Яқинлашиб келаётган тўй, янги қариндошлар, фарзандларнинг туғилиши, хушхабар – бу Морфейнинг талқини.\nЁшлар, агар сиз сохта тишлар ҳақида туш кўрсангиз, у ҳолда тушлар китоби келажакдаги қайнона ва қайнота билан танишишни таклиф қилади! Баъзи туш китоблари бундай тасаввурларни шундай изоҳлайди. Ва бошқалар уларга зид келади – танлаганингиз ҳис-туйғуларини ифода этишда ҳақиқатан ҳам самимий эканлигига ишонч ҳосил қилинг, ёлғонига ишонманг.\nОлтин тишлар бу қувончга эмас. Бу тушлардан оловдан каби қўрқинг. Йўқотишлар, ўғирликлар, соғлиққа зарар. MMM, Кҳопер-Инвест ёки Россиянинг Селенга уйи мижозлари шунга ўхшаш нарсаларни туш кўрганмикин? Олтин короналар қўйдираётганингизни туш кўрдингизми? Эрталаб посбонни қўриқлашга, кўтаришга, олиб келишга ёки етказиб берувчига ишонманг. Қамоқхона эшиклари сизнинг орқангиздан қаттиқ ёпилишни кутмоқда.\nҚавслар ҳам тушингизга кирган бўлиши мумкин. Агар сиз уларни ўрнатган бўлсангиз, демак – бу уларнинг безовталикларни келтириб чиқарадиган руҳий акс-садоси, кун бўйи ишлар гирдобида унутилиб кетади. Агар улар йўқ бўлса, демак, туш кўрган қавслар оиладаги мустаҳкам ва бахтли маънавий алоқаларнинг аксидир. Сиз хотиржам бўлишингиз мумкин. Сизда ишонадиган одам бор, сизни ҳар доим қўллаб-қувватлайдилар ва қийин пайтларда ташлаб кетишмайди.\nКўриб турганингиздек, асосий ролда тишлар билан тушларнинг аниқ таърифи йўқ. Шунинг учун, сиз учун жуда ёқимсиз бўлса, бирон бир талқинни осиб қўймаслик керак. Ким билади, эҳтимол бунинг оқибатида келиб чиққан руҳий мувозанатингиз башорат қилинган оқибатларга олиб келиши мумкинми?\nАнтонио Менегети томонидан уйқуни ижобий ёки салбий талқин қилишнинг қизиқарли ретсепти берилган. У, биринчи навбатда, туш кўрувчига тақдим этилган туш қанчалик фойдали ёки зарарли эканлиги ҳақидаги саволга жавоб бериш керак деб ҳисоблаган. Ва ҳатто психологик эмас, балки биологик нуқтаи назардан.\nНима учун одамни қийноққа солган тишни олиб ташлаётганини туш кўриш мумкин – бу қандайдир тарзда тушлар китобининг яхши белгисидир, ҳатто жараён оғриқ ва қон билан бирга бўлса ҳам. Ахир, бундан кейин шифо келади ва енгиллик ҳис қилади. Гарчи, албатта, инсонга тушида мазали таомлар, гўзал аёл, тоза сув ва ажойиб манзарани кўриш учун қулайроқ бўлса ҳам. Аммо бу ерда ҳам маълум бир кишининг субъектив фикри тасвирни баҳолашга халақит беради.\nМасалан, Менегҳетти тушда формани ечиш ёмон белги деб ўйларди. Аммо нима учун бу касб эгалари учун форма кийиш ёмон? Шунингдек, ҳожатхонанинг тушда кўриш ёмон деб ҳисоблар эди, гарчи тушда бундай нозик белгилар пулга деб башорат қилишса ҳам.\nАнтонио Менегҳетти яна бир қизиқарли фикрни билдирди: ўз тушларини бошқаришни ўрганиб, инсон ўз ҳаётининг эгасига айланади.


Навалний қамоқхонадаги касалхонадан колонияга кўчирилди\nОппозиция етакчиси Алексей Навалний Владимир вилоятининг 3-сонли колонияси ҳудудидаги касалхонадан Покров шаҳридаги 2-сонли колонияга кўчирилди, у ерда сиёсатчи март ойида шартли жазо ҳақиқий жазо билан алмаштирилганидан кейин конвойга тушди.\nБу душанба куни Навалнийнинг колония маъмуриятига қарши даъволари бўйича суд мажлисида маълум бўлди, деб ёзади “Дожд”.\nНавалний Покровский колониясидан Владимирдаги маҳбуслар касалхонасига 18 апрель куни, икки ҳафтадан ортиқ очлик эълон қилинганидан кейин кўчирилди. Касалхонада мухолифатчи фуқаролик шифокорлари томонидан текширувдан ўтказилди, шундан сўнг у очлик эълонидан чиқишни бошлади.\nСуд мажлисида Навалний ўзи олган газеталарнинг цензураси туфайли ахлоқ тузатиш муассасаси маъмуриятига қарши даъволаридан воз кечди. Оппозициячининг айтишича, колонияда кимдир даврий нашрлардан баъзи мақолаларни кесиб ташлаган ҳолат бўлган. Муассаса раҳбарияти бунга алоқаси йўқлигини айтди. «Мен даъвони қайтариб олмоқчиман, чунки биз ҳозирда цензуранинг йўқлигини қонуний равишда аниқладик», деди Навалний.\nШунингдек, мухолифатчи унга Қуръон китобини беришга рад этиш тўғрисидаги даъвони қайтариб олишини маълум қилди. Навалний китобни олганини айтди. «Энди менда Қуръон бор, менда Владимир Сорокиннинг сўнгги китоби бор, ҳаттоки Инжил ҳам бор ва тизим ҳам тузатилган. Уларнинг китоблар беришлари ва биз ўз амалиётимизни соддалаштирганимиз мен учун муҳим», — деди сиёсатчи. Суд иккала ишни ҳам тўхтатишга рози бўлди.\n2 февраль куни Москванинг Симоновский суди Алексей Навалнийни Европа Инсон ҳуқуқлари суди ноқонуний деб топган 2013 йилги Ив Рошер жиноий иши бўйича колонияга жўнатди. Мухолифатчи қарийб икки ярим йилни қамоқда ўтказиши керак.


Ота-онани эъзозлаш жаннат калитидир! | Azon.uz - Ахборот-таҳлилий портал\n827 21:05 13.01.2022\nБир болага етти маҳалла ота-она дейилади. Лекин баъзида ёшлар қўшниси ёки бирор яқин танишидан танбеҳ эшитса, уларга ғазабини сочади. Вақти келса, ўз ота-онасининг насиҳатлари малол келади. Кимдир уларга панд-насиҳат қилса, «ёш бола эмасман, ўзим биламан» деб жеркиб беради. Гарчи ҳамма фарзандлар ҳам шундай бўлмаса-да, сўнгги вақтлар ўз падарию, волидасининг қадрига етмаётган, уларнинг юзига оёқ қўяётган ёшлар салмоғи ортиб бораётгани рост. Бунда уларни ортиқча эркалатиб юбораётган ота-оналарни айблаш керакми ёки жамиятнинг таъсири сабаб ёшлар ана шундай тарбиясиз бўлиб кетяптими, буниси қоронғу. Лекин бир нарса аниқки, ота-онасини норози қилган, уларнинг қадрига етмаган кишининг «бири икки бўлмайди». Вақт ўтиб аттанг қилганида эса ота-онаси бу дунёда бўлмаслиги мумкин.\nБир куни Абу Ҳурайра розияллоҳу анҳунинг онаси уни «хой, Абу Ҳурайра» деб чақириб қолади. Абу Ҳурайра розияллоҳу анҳу «лаббай» дедилар, бироқ «лаббай» деганда овозлари онасининг овозидан бироз кўтарилиб кетганини сезиб, истиғфор айтишга ўтирдилар. Кейин бозорга бориб, иккита қул сотиб олиб, мана шу гуноҳига тавба сифатида уларни Аллоҳ йўлида озод қилдилар.\nУшбу ривоят ота-онасига бақириб муомала қилаётган, уларни эл-юрт олдида шарманда қилаётган фарзандларга ўрнак бўлиши керак. Ота-она ҳар доим фарзандини кечиради. Фарзанд яхшилаб тавба қилса, Аллоҳ таоло ҳам унинг қилмишларидан ўтади. Аммо бу тавбани, узрни қиёматга қолдириш мумкин дегани эмас.\nБаъзилар ота-онасининг ҳурматини жойига қўяди, уларнинг раъйига қарши бормайди. Лекин кўпинча пул топаман, тирикичилик қиламан деб уларга вақт ажрата олмайди. Ким ота-онасига вақт ажратмаса, вақт уни ота-онасидан ажратади, деган гап ҳам бежиз айтилмаган. Бир қўшиқда айтилганидек, ота-онам бой деб эмас, ота-онам бор деб қувониш керак. Чунки бойлик, мол-дунё топилади. Узоқ меҳнат, қийинчиликлар ортидан бўлса ҳам ўзингиз истаган давлатга эга чиқа оласиз. Лекин ота-онангизни йўқотганингиздан кейин дод-фарёд қилсангиз ҳам, яхши инсон бўлишга ҳаракат қилсангиз ҳам, одамларга эзгулик улашсангиз ҳам уларни бирор лаҳзага қайтара олмайсиз.\nШундай экан, фарзанд Аллоҳ ризолигидан сўнг, ота-онасини рози қилиш ҳаракатида бўлмоғи лозим. Зеро, уни бир бўлак гўштдек ҳолатидан инсон даражасига етказиб, тарбия берган, ҳалол луқма билан боқиб катта қилган ота-онасига қарши боргани учун ҳам Ҳисоб кунида албатта сўралади.\nКимнинг ота-онаси ҳаёт бўлса, қадрига етсин. Ота-она бамисоли жаннатнинг икки эшигидир. Уларга яхшилик қилсангиз, жаннат эшиклари очилади. Уларни қадрига етмай, дилларини ранжитсангиз, жаннат эшикларини очилмайдиган қилиб михлаётган бўласиз. Шундай экан, шундоққина уйингиз тўрида сизга табассум ила боқиб турган жаннат қалитларини қадрига етинг!\nМахсус Ислом Ахлоқ Ота-она Тарбия Фарзанд Ҳамидуллоҳ Али


ЗУККО БОЛАНИНГ ЖАВОБИ » MUZAFFAR.UZ\nЗУККО БОЛАНИНГ ЖАВОБИ\nБектемир акани биласиз-а? Йўқ, дейсизми?! Унда зукко бола ҳақидаги анави латифани-чи? Ҳа ана, биларкансиз. Бўлмаса, бир бошидан гапириб берай. Аслида бу воқеа Бектемир аканинг ҳаётида бўлиб ўтганди. Ўзим гувоҳи бўлганман.\nБектемир ака азалдан шўх одам. Болаларнинг жиғига тегиш энг яхши кўрган амали. Айниқса, қўлида китоб тутган болани кўрса, савол бериб уни "мот" қилишни ёқтиради. Индамай келади-да, ё қулоғидан тортади, ё бир туртиб кутилмаган савол беради.\nХуллас, теша тегмаган савол билан болани қизартиради-да, “ана кўрдингми, сен ўқиган китоблар бўлмайди, мана биз ўқиганмиз китобнинг зўрини" деб, қаҳ,-қаҳ отиб кулади. Одатда у исмини билса ҳам "хўш Кимжон, бир саволга жавоб бер-чи..." деб |гап бошлайди. Турган гап, "Кимжон" кимлигини англаб олгунча боши қотади.\nЎша куни ҳам шундай бўлди. Бектемир ака бекатда автобус кутиб ўтирганди. Қараса, бир бола келиб бекатдаги ўриндиққа ўтирди-да, йўлга бир қараб олиб, сумкасидан китоб олиб варақлай бошлади.\nБектемир акага жон кирди.\n– "Кимжон...", - деди тиржайиб.\n– Бир бўғин, - деди бола қувлик билан.\n– Бир бўғин етмаяпти.\n– Йўғ-е?! Ростданми, - масхаромуз кулди Бектемир ака. – Қаерда яшайсан?\n– Бу ердан кўринмайди.\nОҳо, оҳо, шундай эканми? Хўш, ким билан яшайсан?\nУйдагилар билан, - жавоб берди бола пинагини бузмай.\nИя, - қизиқиши орта бошлади Бектемир аканинг – Оилам билан десанг-чи!\nҲа оиламиз билан.\nБектемир ака тайинли гап олиш илинжида уни сўроққа тута бошлади:\nМенга қара оилаларинг каттами?\nНечта одам бор, уйларингда?\nНечта коса бўлса, шунча киши бор.\nБундай жавобни кутмаган Бектемир ака нима қилиб бўлса-да, аниқ, жавоб олишга уринди.\nҲа, ана. Уйда нечта коса бор ўзи?\nҲар қошиққа биттадан коса бор, - деди бола автобус келадиган йўлга бир қараб олиб.\nЎв бола, ҳазиллашма. Хўп ана, қошиқчи, қошиқ, нечта?!\nҚизишманг, амаки. Ҳамманинг ўз қошиғи бор,- деди бола ва етиб келган автобусга ўзини урди.\nБектемир аканинг хуноби ошиб унинг ортидан бақирди:\nУйда каттасимисан, кичигимисан?\nЎртанчасиман, - жавоб берди бола, автобус деразасидан бошини чиқариб.\nКимжон... Э-э, ҳой бола, тўхта\nМен тўхташим учун автобус тўхташи керак.\nБитта саволга жавоб бер-чи, бу нима деганинг, кимдан кейингиси?.\nАкаларимдан кейин, укаларимдан олдин туғилганман.\nБектемир аканинг ростакамига жаҳли чикди. Шу автобус уйи томонга юрмаганлиги алам қилди. Атрофга аланглаб, такси қидира бошлади.\nБу пайтда бола ўриндиққа ўтириб, сумкасидан "Зукко болалар" нашриётида чоп этилган "Ғалати саволларга - қизиқарли жавоблар" деган китобни олиб вараклай бошлади...\nЧоп этилган: 16-08-2017, 06:06\nЧоп этилган: 2-05-2018, 01:09\n"Келин" сериалининг воқеалар тафсилоти 109-111-қисмлар\nЧоп этилган: 18-05-2016, 17:46\n"Келин" сериалининг воқеалар тафсилоти - 49-қисм\nЧоп этилган: 16-05-2016, 17:54


«Ҳомиладорликдан қандай сақланай?» - 16 Апреля 2014 - www.SheJoT.CoM\nГлавная » 2014 » Апрель » 16 » «Ҳомиладорликдан қандай сақланай?»\nМуштарийларимизни қизиқтирган саволларга олий тоифали шифокор-гинеголог Нилуфар АБДУЛЛАЕВА жавоб беради.\nҲомиладорликда пешоб тутолмаслик...\n— 29 ёшдаман. Ҳозир олти ойлик ҳомилам бор. Яқиндан бошлаб тунлари тез-тез кичик ҳожатга қатнайдиган бўлганман. Ҳатто баъзида ҳожатхонага боришга ҳам улгурмай қоламан. Бу шунчаки ҳомиладорликдаги ўзгаришлардан бирими, бирор жиддий хавф йўқми? Маслаҳат беринг, нима қилсам бўлади?\nОдина Саидова, Тошкент шаҳри\n— Ҳомиладорликда пешоб тутолмаслик нормал ҳолат эмас ва бу ҳомиладорлик даври ўзгаришларига кирмайди.\nКечиктирмай, даволовчи шифокорга учранг. Шифокор тавсияси билан буйраклар ультратовуш текшируви ўтказилади, пешоб таҳлили қилинади, уролог-шифокорга кўрсатма берилади. Ҳомиладорликда пешоб тутолмасликка қарши бир неча самарали муолажалар мавжуд.[ www.BePuL.NeT -Saytdan olindi]\nСемизлик ҳомиладорликка тўсиқми?\n— 20 ёшдаман. Вазним75 кг. Семизликнинг ҳам ҳомиладор бўлолмасликка таъсири борми?\nНигора, Наманган вилояти\n— Айрим ҳолларда тана вазнининг меъёрдан ортиқ бўлиши ҳомиладорликка эришишга тўсқинлик қилиши мумкин. Бироқ бунинг учун организмда яна бошқа бир қатор сабаблар ҳам кўрсатилиши керак. Айтайлик, семизлик эндокрин тизим фаолиятидаги ўзгаришлар билан бирга кузатилса, ҳомиладорлик вужудга келиши қийинлашади. Аммо ўз тажрибамда96 кг. тана вазнига эга аёллар ҳам фарзандли бўлганига кўп бор гувоҳ бўлганман. Сизга тавсиям: эндокринолог, терапевт шифокорлар кўригидан ўтиб, организмдаги ўзгаришларни текширтиринг.\n«Препаратларнинг зиёни йўқми?»\n— 24 ёшдаман. Биринчи фарзандимга ҳомиладорман (8-9 ҳафталик). Текширувларда гемоглобин кўрсаткичи 94 чиқиб, шифокор Магне-В6 ва Гинотардеферон препаратларини буюрди. Ҳомиладорликда препаратлар қабул қилиш мумкин эмас дейишади-ку, қонни кўпайтириш учун халқона усуллардан фойдалансам бўлмайдими?\nСанобар, Чирчиқ шаҳри\n— Аслида камқонликнинг ўзи ҳомила ривожи учун зарарлидир. Шифокор томонидан буюрилган Магне-В6 ва Гинотардеферон препаратлари эса ҳомила ривожланиши ҳамда меъёрида шаклланиши учун керакли бўлган элементларни таъминлайди. Шу боис уларнинг ҳомилага зиёни йўқ. Тўғри, уй шароитида ҳам камқонликка таъсир этувчи маҳсулотлар (қизил лавлаги, олма, балиқ, сабзавотлар)ни истеъмол қилсангиз ҳам бўлади. Аммо улар етарлича таъсир кўрсатмаслиги мумкин. Шунинг учун буюрилган препаратларни тартибли ва ўз вақтида қабул қилинг.[ www.BePuL.NeT -Saytdan olindi]\n— 28 ёшдаман. Икки нафар қизим бор. Бир неча ой аввал режалаштирилмаган ҳомиладорлик юзага келиб, оилавий шароитим сабаб аборт қилдиришимга тўғри келди. Бундай µолатлар қайта такрорланмаслиги учун қандай контрацепция воситаларидан фойдаланиш ишончли? Чунки спираль менга тўғри келмайди. Қолаверса, бачадон бўйнида эрозия ва полип, жинсий аъзоларда варикоз кенгайиш ҳам бор. Гормонал препаратлар ичишдан эса қўрқаман.\nГули, Тошкент шаҳри\n— Сиз аввал бачадон эрозияси, полип ва жинсий аъзолардаги варикоз кенгайишга қарши муолажаларни олинг. Чунки беэътибор бўлсангиз, бу касалликлар жиддий асоратларга олиб келиши мумкин. Ана шундан сўнг контрацепция воситаларига мурожаат қилсангиз бўлади. Агар спираль тўғри келмаган бўлса, ҳар уч ойда қилинадиган инъекция уколлари,гормонал препаратлар шунингдек презирватив воситалари ҳам мавжуд. Бироқ бундан аввал албатта тўлиқ даволанинг.\nКатегория: Foydali maslahatlar / Полезны советы | Просмотров: 1920 | Добавил: iphone | Теги: maslahatlar, Maslahat bering, маслахат, tekin maslahat, foydali, маслахат беринг, текин маслахат, полезные советы, Maslahat | Рейтинг: 0.0/0


27 октября, 2017 admin Без рубрики\nИнсониятга илк бора Ислом нури келиши биланоқ халқлар ўртасида аҳиллик, тотувлик ва дўстлик мисли кўрилмаган даражада жорий бўлди. Ҳатто неча йиллар бир-бирлари билан адоватда бўлган қабилалар ажралмас садоқатли дўстга айландилар. Бу борада Расули акрам соллаллоҳу алайҳи васаллам ҳадиси шарифларида шундай марҳамат қилдилар: “Мўминлар ўзаро бир-бирларига дўстлик, эзгулик ва меҳрибонлик кўрсатишларида бир тана бўлиб, унинг бир аъзоси бетобликдан оғриса, қолган аъзолари ҳам бедор ва нотинч бўлгани кабидир”. Дарҳақиқат мусулмонлар ҳақиқий ака-ука каби аҳил дўст бўлиб яшадилар. Ўзида бор нарсани бир-бирларига илиниб, яхши кўрган нарсаларини диндош дўстларига тортиқ қилдилар. Аллоҳ таоло уларни мадҳ қилиб қанча-қанча оятлар нозил қилди. Шулардан Аъроф сурасида Аллоҳ таоло шундай деган: «Мўминлар ва мўминалар бир-бирларига дўстдирлар: (одамларни) яхшиликка буюрадилар, ёмонликдан қайтарадилар» (Тавба, 71).\nПайғамбаримиз Муҳаммад алайҳиссалом мусулмонларнинг бир-бирларига дўст, биродар, кўмакдош бўлишлари зарурлигини бундан ўн беш аср муқаддам эълон этиб, Ислом умматини ўзаро биродарликка, қардошликка, ҳамкорликка чақирганлар. Абдуллоҳ ибн Умар розияллоҳу анҳудан ривоят қилинади: «Расулуллоҳ соллаллоҳу алайҳи васаллам шундай деганлар: «Мусулмон мусулмон кишининг биродаридир. Унга зулм ҳам қилмайди ва биродарини душманга ҳам топшириб қўймайди. Ким биродарининг ҳожатида бўлса, Аллоҳ ҳам унинг ҳожатида бўлади. Ким мусулмондан ғам-ташвишни кетказса, Аллоҳ таоло уни қиёмат ғам-ташвишларидан халос этади. Ким мусулмоннинг айбини беркитса, Аллоҳ таоло қиёмат кунида унинг ҳам айбини беркитади». (Имом Бухорий ва Муслим ривояти).\nАнас розияллоҳу анҳудан ривоят қилинган ҳадисда Расулуллоҳ соллаллоҳу алайҳи васаллам: «Киши ўзи учун яхши кўрган нарсани биродарига ҳам раво кўрмагунича комил мўмин бўла олмайди»,деганлар. (Имом Бухорий ва Муслим ривоятлари). Бундай мазмундаги ҳадисларни яна кўплаб келтириш мумкин. Ислом динининг талаби шундай экан, унда нега бизлар дўстлик ва қардошликдан бунчалик узоқлашиб кетяпмиз? Бир-биримиз билан дўстлашиш, ака-ука тутиниш, қон-қардошлик ришталарини боғлаш ўрнига ғаним фитнасига учиб ёки арзимас манфаатлар учун ўзаро низога борамиз. Энг даҳшатлиси, бир-биримизни жисман ёки руҳан маҳв этишгача борамиз? Ваҳоланки, Пайғамбаримиз Муҳаммад алайҳиссалом: «Бир-бирларингизга биродар бўлмагунингизча мўмин бўлмайсизлар, мўмин бўлмагунингизча жаннатга кира олмайсизлар», деб таълим берганлар-ку! (Имом Муслим ривояти).\nИслом уммати бирдамлик, ўзаро тинч-тотув, дўстлик, ҳамкорлик руҳи асосида яшаши, барча билан ўзаро муносабатларда ўрнак бўлиши лозим, деган ҳадиси шарифларига мувофиқ иш тутсалар, мақсадга мувофиқ бўлади. Зеро, Расули акрам (с.а.в.) таъкидлаб айтганларки: “Аллоҳнинг “қўли”, яъни ризоси ва нусрати жамоат узра бўлур”. Бу деганлари кўпчиликдан ажралиб Аллоҳнинг қаҳрига учрамаслик учун қилган васиятларидир. Аллоҳ таоло дунёдаги барча халқлар ўртасидаги дўстлик-биродарлик ришталарини мустаҳкам қилсин.\nPrevious Post:ЁШЛАР ТАРБИЯСИДАГИ МУҲИМ ОМИЛЛАР\nNext Post:БАДГУМОНЛИК ВА ИРИМНИНГ ДАВОСИ ТАВАККУЛДИР


"Минор" қабристони Тошкентдаги энг қиммат "мозор-галерея"га айланмоқда\nПойтахтдаги йирик қабристон - "Чиғатой" қабристонига қўйилган марҳум хонанда Ботир Зокировнинг қабри.\nТошкент Фуқароларга хизмат кўрсатиш бошқармаси шаҳардаги йирик "Минор" қабристони тўлгани, марҳумлар фақат аждодлари хилхонаси ёки яқинларининг 30 йиллик қабри устига қўйилиши мумкинлигини билдирди. Пойтахтда ўзбек миллиардери Алишер Усмонов қураётгани айтилган янги масжид сабаб бу қабристондан жой олиш учун бериладиган пора 2 минг АҚШ долларидан 4 минг долларга ошгани ҳақидаги иддаони расмийлар қатъиян инкор қилди, баъзи пойтахтликлар эса надоматлар билан тасдиқлади.\n"Қабристон тўлган, янги маййитларга жой йўқ"\nЎзбекистон Халқ ҳаракати Тошкентдаги манбаларига таяниб, ўзбек миллиардери Алишер Усмонов Юнусобод туманида қураётгани айтилган "Минор" масжиди сабаб унинг ёнидаги қабристондан олинадиган қабр жойи "нархи" 2 минг АҚШ долларидан 4 минг АҚШ долларига ошганини хабар қилди.\nБу хабар шаҳардаги иккинчи йирик қабристон саналган "Минор"да марҳумлар ва бўлғуси марҳумлар учун олинадиган қабр жойи муаммосини яна юзага чиқарди.\n"Минор" қабристони маъмурияти, "Қора лола" дафн хизматлари бюроси ва Тошкентдаги Фуқароларга хизмат кўрсатиш бошқармаси расмийлари бу қабристондан пулга жой сотиб олиниши ҳақидаги иддаони қатъиян инкор қилди:\n"Минор" қабристони тўлган. У ердан қабр сотиб олиш, деган гап мутлақо бўлмаган гап. Агар аждодларининг хилхонаси бўлса ўша ерга ёки яқинларининг 30 йиллик эски қабри устига кўмиб беришимиз мумкин", деди Тошкентдаги Фуқароларга хизмат кўрсатиш бошқармаси дафн ишларини ташкиллаштириш бўлимининг исмини ошкор қилмаётганимиз расмийси.\nБу расмий қабр жойларининг аввалдан пора эвазига банд қилиб қўйилишига оид иддаоларни ҳам қатъиян инкор қилди.\n"Тошкентдаги прописка манзили бўйича кўмилади. Қайси районда пропискаси бўлса, ўша райондаги қабристонга кўмилади. Лекин, "Минор" тўлган, жой йўқ. Қабристонни ёнида яшаган бўлса ҳам, қабристонда яқинларининг қабри бўлса, ўша эски қабрни очиб, устига кўмиб берамиз", дея яна бир карра таъкидлади расмий.\nБу қабристондан 4 минг АҚШ доллари миқдоридаги пора эвазига қабрлик бўлиш имкони ҳақидаги иддаони эшитибоқ, "Минор" қабристони мутасаддиси телефон гўшагини илиб қўйди.\n"Янги масжидда ўқилган дуо ёнидаги қабристонга тегиб туради"\n"Минор" қабристонига уч дўстини дафн этган қибрайлик тингловчи Ғофуржон ака пойтахтдаги йирик қабристонлардан қабр олиш ҳамиша қийин бўлиб келганини айтади.\n- Жой ҳақиқатда муаммо. Менинг уч дўстим ўша ерда аждодлари хилхонасига бепул кўмилди. Шу эски қабрни очиб, ўша ерга қўйишди. "Минор", "Кўкча", "Чиғатой" қабристонларига борсангиз, жой йўқ, дейди доим. Фақат шу хилхонангиз бўлса, ўша ерга кўмиш мумкинда. Бунинг устига катта одамлар, пулдор одамлар сиздан олдинда очередда турадида, - дейди қибрайлик Ғофуржон ака.\nУнинг айтишича, яхшигина ҳақ эвазига исталган қабристондан жой топиш мумкин.\n- "Минор" қадимдан машҳур қабристон. У ерда Амир Олимхоннинг авлодлари кўмилган, дейишади. Алишер Усмоновнинг акалари бор, дейишади. Қанча катта амалдорлар қўйилган. Энди ёнида шундоқ катта масжид қурилаётганидан кейин, у ерда ўқилган дуолар тегиб турсин, дейдиганлар борда. Энг муҳими, "Минор" марказда. Алишер Усмонов чустлик, Ўзбекистонга келганда дуои фотиҳа учун Наманганга борармиди?! Шундоқ марказдаги "Минор"га бориб фотиҳа қилади, яна кетаверади, тўғрими? дея ўзича ҳисоб олди Ғофур ака.\n"Минор"даги қабрга бериладиган пора 2 минг доллардан кўп"\nТошкентда узоқ йиллар катта лавозимларда ишлаган ва аксар расмийларнинг дафн маросимларида ишитирок этган собиқ амалдор "Минор" қабристонидан қабрлик бўлиш учун бериладиган пора миқдорини "энг камида 4 минг доллар", деб иддао қилди.\n"Энди қабристон муаммоси собиқ совет замонидан бери борку, буни ҳамма билади! 2 метр жой масаласи "Чиғатой" ва "Минор" қабристонларида жуда катта муаммо. Ёдингизда бўлса, Марказқўмга келган Шароф Рашидов биринчи бўлиб "Чёрный тюльпан" бюросининг ўша даврдаги Расулов, деган раҳбарини қамаган эди. Бу муаммо ўшандан бери катталашган бўлса катталашдики, асло кичиклашмади. "Минор"дан қабр олиш учун энг камида 4 минг, у ёғи бир неча 10 мингларгача боради, буни шу қабристонлардан янги жой олиб, ўлик кўмганнинг ҳаммаси билади, сирмас бу", дейди собиқ амалдор.\nУнинг айтишича, "Чиғатой" билан "Минор"дан қабрлик жой олиш учун пулнинг ўзи ҳам кифоя эмас.\n"Чиғатой"га, мисол учун, марҳум Шароф Рашидовнинг рафиқасини қўйиш ҳам муаммо бўлган. Чунки, бу қабристондан жой олиш учун арбобнинг хотини ҳам давлат арбоби бўлиш керак экан, тушуняпсизми? Ҳа бошқа пулдорлар бу масалани пул билан ҳал қилиши тайин энди. Ўзи шу қабристонда жой масаласи бизга руснинг замонида кириб келган жиддий муаммога айландида", деди собиқ давлат арбоби.\n"Маййитлар устига бостирилган ҳайкаллар галереяси"\n"Минор" қабристонига уч дўстини дафн этган қибрайлик тингловчи Ғофуржон ака "Минор"ни Марказий Осиёдаги энг қиммат мозор, деб баҳолади.\n- "Минор" қабристони санъат асарлари музейи-ку! Гуллар экилган, йўлакчалар қилинган. Мармар тошлар, ҳайкаллар! Прибалтикадан келади мармарлар. Шахсан биламан, 40 минг долларга мозор устига мавзолей қурдирганни. Суратлари билан, отларини ёздириб, мармар тошга ўйдириб қилинган қабрни. Бюстлари билан. Тошкентдаги қабристонлар орасида энг зўри ва қиммати шу "Минор", деб ҳисоблайди Ғофуржон ака.\nТошкентдаги "Чиғатой" қабристони ҳам ҳукумат вакиллари ва давлат арбоблари мозорлари устига бостирилган ҳайкаллар билан тўлиб-тошган.\nҚуйида ушбу қабристондан олинган суратлар галереясини томоша қилишингиз мумкин.\nЎзбекистонда Хотира ва қадрлаш куни\n"Тириклар эгаллаган қабрлар ҳамма қабристонда бор"\nҚибрайлик Ғофуржон ака ҳам, Озодликка исмини сир сақлаш шарти билан сўзлаган собиқ давлат арбоби ҳам собиқ иттифоқидан қолган тирик туриб, мозорлик бўлиш анаъаси ҳамма қабристонлар, айниқса номи танилган эски қабристонларда кузатилишини айтади.\n- Шу аждодлар хилхонаси, дейишадику, ана шу хилхоналарнинг кўпида озгинадан бўш жойи бўлади. Атрофини ўраб қўйишган. Айниқса, эри ўлган бўлса, хотини мениям ёнига қўйинглар, деб қўяди. Айримлар ота-онаси, ота-бобосининг ёнида ётсам, дейди. Тўғри, Исломда жой олиб қўйинг демагану, лекин олманг ҳам демаганда. Шаҳар атрофидаги қабристонда тириклар эгаллаб қўйган мозорлар кўп, дейди қибрайлик Ғофуржон ака.\nТошкентдаги Фуқароларга хизмат кўрсатиш бошқармаси бу таъкидни билвосита тасдиқлади.\n"Ўша ҳудудда яшайдиган, пропискаси бор оилаларнинг хилхоналари бор. Лекин, "Минор"да бу хилхоналарнинг кўпида ҳам жой қолмаган", деди расмий.\n"Зиёратчилари тарк этган қабрлар бизнеси бор"\nПойтахтдаги қабрлари "харидоргир" бўлган айрим қабристонларда зиёратчилари тарк этган ёки бўлмаган қабрлар янги маййитлар учун сотилиши ҳақида давомли иддаолар бор.\nБундай иддаоларни қувватлаганлар фикрича, қабристон маъмуриятларида ана шундай қабрларнинг мунтазам равишда янгиланиб турадиган яширин рўйхати бор.\n"Хуллас, қабристон аталмиш қоронғу дунёнинг бунақа синоатлари кўп. Пул эвазига катта мозорлардан жой топиб берадиганларни ўлганлар у дунёдан, тириклар эса бу дунёдан қўллаб тураркан, бу бизнес ўлмайди", дейди жумладан собиқ давлат амалдори.\nУ ана шундай пулдор "тирик мурда"лар шарофати билан дафн этилишида муаммо бўлган айрим халқ ёзувчиларининг оиласи хилхоналарига кўмилмай қолишини афсус билан тилга олди.\nТошкентда тирикларга уй, ўликларга мозорлик бўлиш қийин\nТошкент шаҳрида жами 70 та қабристон бўлиб, булардан 10 таси ëпилган, яна 10 таси бошқа миллат вакилларига ажратилган.\nТошкент шаҳридаги фуқароларни дафн қилиш бошқармаси расмийсининг айтишича, қолган 50 қабристон аслида Тошкент шаҳрида расман рўйхатдан ўтган 3 миллион аҳолига мўлжалланган.\nАммо, йил сайин аҳоли сони ошиб бораётган пойтахт резинадан кенгайиб бораётганига қарамай, тирик жонлар учун турар-жой муаммоси қанчалик кучаяётган бўлса, марҳумлар учун шаҳар қабристонларидан қабр олиш масаласи ҳам йил сайин кучайиб бораётгани айтилади.\nҲозир пойтахт қабристонларига марҳумларни жойлаш хизматлари ҳаққи энг камида 500 минг сўмдан, бир неча минг долларгаяа бориши айтилди.


Интервью. Сирож Мелиев: "Динамо"нинг Суперлигага чиқишига ҳеч ким ишонмаганди. Энди навбат Про лига ғолиблигига" / CHAMPIONAT.asia\nИнтервью. Сирож Мелиев: "Динамо"нинг Суперлигага чиқишига ҳеч ким ишонмаганди. Энди навбат Про лига ғолиблигига"\n14 окт 10:15\nТеглар : интервьюСирож МелиевДинамо\nБухоронинг "Нурафшон" жамоаси кеча Про лиганинг 21-турида "Олимпик"ка мағлуб бўлди. Бу ўз-ўзидан "Динамо"нинг Суперлигага йўлланма олишига замин яратди.\nЖамоа икки йиллик танаффусдан сўнг Суперлига йўлланмасига эга чиқди. Самарқанд шаҳри клуби бугун мусобақанинг навбатдаги турида Фарғонада "Нефтчи" меҳмони бўлишади. Биз мазкур учрашув олдидан ярим ҳимоячи Сирож Мелиевга бир нечта саволлар билан юзландик.\n- "Динамо"ни Суперлига йўлланмасини қўлга киритгани билан табриклаймиз. "Нурафшон"нинг мағлубияти жамоанинг муддатидан олдин элитага қайтишини таъминлади. Айни пайтда қандай кайфият ҳукмрон? Ушбу хабарни футболчилар қандай қабул қилди?\n- Авваламбор эътибор учун катта раҳмат. Бутун Самарқанд аҳлини, мухлисларни Суперлига йўлланмаси билан табриклайман. Ушбу йўлда бизга яқиндан ёрдам бериб келган барчага, хусусан "Агромир" компаниясига ўз миннатдорчилигимизни билдирамиз. Улар ўз кўмакларини қўлдан келганча аяшгани йўқ. Бундан кейин ҳам шундай бўлади, деган умиддамиз. Ҳар бир учрашувда ўзгача тарзда қўллаб-қувватлаб турган ишқибозларимизнинг ҳам ўрни беқиёс. Шунинг учун биз футболчилар ҳар бир ўйинда бор имкониятимизни ишга солиб охиригача курашдик. Айни пайтда барчамиз хурсандмиз. Кайфиятимиз аъло даражада. Қилган меҳнатларимиз самарасиз кетмади.\n- Бу йил Про лигада "Нефтчи" ва "Динамо" қолганларга нисбатан таркиб, ўйин жиҳатдан бир бош устун эканлиги кўринди. Шунингдек жамоада қайсидир маънода Суперлигага тайёргарлик ҳам кўрдик. Яъни агарда шу таркиб сақланиб қолиниб айрим чизиқлар кучайтирилса Суперлигада ҳам кураша олади...\n- Албатта. Биз мавсум давомида ва давралар оралиғида яхши тайёргарлик олиб бордик. Мураббийларнинг кўрсатмаларини тўлиқ бажаришга ҳаракат қилдик. Кўриниб турибдики, демак биз тўғри йўлдамиз.\n- Элитага ўз меҳнати ва машаққати билан чиқишнинг завқи ҳам бошқача бўлиши табиий...\n- Фаолиятимда илк маротаба Про лига баҳсларида иштирок этмоқдаман. Олдин фақат Суперлига ва ўринбосарлар жамоасида тўп тепганман. Албатта ўз меҳнатингиз билан натижага эришиш ёқимли. Оила аъзоларимиз ҳам қўнғироқ қилиб табриклашмоқда. Барчага қувонч улаша олганимиздан хурсандман. Жамоамиз жуда ҳам кучли. Барча аҳил ва бир ёқадан бош чиқаряпти. Бу эса ғалабаларимизда асосий омил бўлди, деб ўйлайман.\n- "Динамо"да кўпчиликка маъқул келган жиҳат характер кўрсата олаётганлигидир. Гувоҳ бўляпмиз, ҳисобда ортда бораётганда ҳам қўлни туширмасдан охиригача курашиб керакли натижани ўзиники қиляпти. Бу жамоанинг табиатига ёки мураббийга боғлиқ?\n- Гапингиз тўғри. Биз жуда қийин йўлни босиб ўтдик. Мағлубиятга учраб туриб, якунда ғалаба қозонган пайтларимиз ҳам бўлди. Танқидлар ҳам кузатилди. Бошида бизнинг Суперлигага чиқишимизга ҳеч ким ишонмаганди. Қийинчиликларга дуч келган бўлсакда, мақсадимизга эришдик. Бизни мазкур вазифани бажара олишимизга ишондик, дея оламан. Майдонга ким тушишидан қатъий назар битта мақсадда ҳаракат қилди.\n- Самарқанд вилояти ҳокими Эркинжон Турдимовнинг шахсан ўзи жамоанинг Суперлигага чиққани билан табриклади. Нима деб ўйлайсиз, жамоага қўшимча мукофот ва бонуслар бормикин?\n- Футболга қаратилаётган эътиборларидан хурсандмиз. Мукофотлар ҳақида билмадим. Мавсум ҳали тугагани йўқ. Олдинда яна учрашувлар бор. Иштаҳа таом пайтида келади деганларидек, Суперлига йўлланмасидан сўнг Про лига ғолиблигини қўлга киритишни мақсад қилганмиз. Ундан кейин кўрамиз бизни қандай мукофотлар кутаётганлигини. Про лигада биринчи ўринни қўлга киритиш йўлида "Нефтчи" билан учрашувга тайёргарлик кўрмоқдамиз. Фурсатдан фойдаланиб "Нефтчи"ни, жамоадаги яқин дўстларим, акаларимни Суперлига йўлланмаси билан табриклайман.\nФинал. "Пахтакор" ва "Насаф"нинг кийиниш хонасидан эксклюзив кадрлар ГАЛЕРЕЯ 4\n"Шерлар" "аждарлар"га қарши. Тахминий таркиблар 20\nФинал. "Динамо" тўладими? 22\n"Энергетик-БГУнинг мақсади чемпионлик эмас, футболчиларни кучли жамоаларга етказиб бериш" - Бобир Абдихолиқов билан интервью 6\n14 окт 11:19:14\nАфсус Сирожжон Про лига ғолиби анниқку\n14 окт 10:46:43\nDinamo Samarqand Seliski\n14 окт 10:21:07\nTemurjon RMA MYU\nVa nihoyat Samarqandga katta futbol qaytdi. Ancha sogʻinib qolgandik Samarqandlik muhlislar. Olgʻa DINAMO SAMARQAND\n15 окт 17:43:22\nNeftchi chempion Halla Neftchi\n15 окт 17:42:23\nAdashtin Neftchi pro luga g'olibi bu Neftchi quturgan va xech kimni ayap otirish niyati yuq\n15 окт 17:42:22\n14 окт 22:15:33\n14 окт 21:22:03\nDinamoni super ligaga chiqani va Siroj uchun xam Jizzax axli xursand.\n14 окт 12:06:19\nEndi gapni dangali pul bolsa super ligada yaxshi ishtirok etasizlar\nBulmasa eski xammom eski tos\n14 окт 10:43:16\nСуперлигада хам ўз ўрнига эга бўлсиб ОФК да ўйнаш насиб этсин


Омаренс – medu.uz – Дорилар ҳақида маълумотлар ўзбек тилида\nHome Йўриқномалар Омаренс\nПрепаратнинг савдо номи: Омаренс\nДори шакли: ажралиб чиқиши модификация қилинган капсулалар.\nфаол модда – тамсулозин гидрохлориди** 0,4 мг,\nёрдамчи моддалар: микрокристалл целлюлоза (101 тозаликдаги)***, метакрил кислотаси ва полисорбат 80 (2,8%) сақловчи этил акрилати сополимерини 30% ли аралашмаси (1 : 1), натрий лаурилсульфати (0,7%), триэтилцитрати, тальк, тозаланган сув****\nпеллетни қобиғи: 30% метакрил кислотаси ва полисорбат 80 (2,8%) сақловчи этил акрилати сополимерини 30% ли аралашмаси (1 : 1), натрий лаурилсульфати (0,7%), тальк, триэтилцитрат, тозаланган сув****.\nжелатин капсулалар қобиғининг таркиби\nкорпусини таркиби: темир (III) оксиди (Е172), титан диоксиди (E171),\nқопқоғини таркиби: индигокармин FD&C зангори 2, темир (II, III) оксиди, (Е 172), титан диоксиди (E171), темир (II) оксиди (Е 172), желатин.\n** – сувсиз моддага қайта ҳисобланганида,\n*** – тамсулозин гидрохлоридининг назарий миқдорини ўзгаришини компенсация қилиш учун,\n**** – қуритиш босқичида бартараф бўлади.\nТаърифи: корпуси тўқ сариқ рангли ва қопқоқчаси зайтун рангли қаттиқ желатин капсулалар. Капсуланинг ичидагиси – оқ ёки деярли оқ рангли пеллетлар.\nФармакотерапевтик гуруҳи: Урологик касалликларни даволаш учун қўлланадиган препаратлар. Простата безининг ҳавфсиз гипертрофиясини даволаш учун қўлланадиган препаратлар. Тамсулозин.\nТамсулозин – Омаренс препаратининг таъсир этувчи моддаси бўлиб, альфа1-адренорецепторларнинг селектив конкурентли ингибитори ҳисобланади. Препарат альфа1A ва альфа1D адренорецепторларнинг кичик турларига яқин, тамсулозинни ушбу рецепторлар билан боғланиши простата бези ва сийдик чиқариш каналининг силлиқ мушакларини бўшашишига олиб келади.\nОмаренс препарати сийдик оқимининг максимал тезлигини оширади, простата бези ва уретрадаги силлиқ мушакларни бўшашиши орқали обструкцияни камайтиради (шу билан сийишни бузилиш симптомларини енгиллаштиради). Бундан ташқари, препарат сийдик тутилиши симптомларини камайтиради, бунда қовуқни нотурғунлиги асосий роль ўйнайди. Сийдикни тутилиши симптомларида ва сийишни бузилишларида кузатиладиган бу симптомлар узоқ муддат даволашда сақланиб туради (бу жарроҳлик йўли билан даволаш ёки катетеризация ўтказилгунгача бўлган вақтни аҳамиятли даражада узайтиради).\nТамсулозин ингичка ичакда сўрилади, препаратнинг биокираолишлиги 100% га яқин. Овқат билан бир вақтда қабул қилиш тамсулозиннинг биокираолишлигини пасайтиради. Пациентга тамсулозинни нонуштадан сўнг ёки биринчи марта овқатлангандан сўнг қабул қилишни тавсия этиш орқали препаратни доимий равишда сўрилишини таъминлаш мумкин.\nТамсулозиннинг фармакокинетик кўрсаткичлари тўғри пропорционал ҳусусиятга эга. Тамсулозин оч қоринга бир марта қабул қилинганидан сўнг тамсулозинни плазмадаги чўққи концентрациясига тахминан 6 соатдан кейин эришилади, мувозанатли ҳолатга эришилганидан сўнг, бунинг учун препарат кўп марта қабул қилинганида тахминан 5 кун талаб этилади, пациентларда Cmax га препарат бир марта қабул қилингандагига нисбатан тахминан учдан икки қисмга юқори даражага эришилади. Ушбу қонуният кекса ёшдаги одамларда кузатилганлигига қарамасдан, препаратни ёш одамлар томонидан қабул қилиниши ўхшаш ўзгаришлар билан кечиш эҳтимоли бор.\nПрепарат бир марта ёки кўп марта қабул қилинганидан сўнг препаратни плазмадаги концентрацияси учун яққол ифодаланган индивидуал фарқлар характерлидир.\nТамсулозин организмда плазма оқсиллари билан тахминан 99% га боғланади.\nТамсулозинни жигар орқали биринчи марта ўтиш самараси паст. Тамсулозиннинг катта қисми плазмада ўзгармаган ҳолда бўлади, препарат жигарда метаболизмга учрайди.\nПрепаратнинг ҳеч бир метаболити препаратнинг таъсир этувчи моддасининг фаоллигидан ортиқ фаолликка эга эмас. Аҳамиятсиз ёки ўртача даражадаги жигар етишмовчилигида препаратнинг дозалаш тартибига тузатиш киритиш талаб этилмайди.\nТамсулозин ва унинг метаболитлари асосан сийдик билан чиқарилади, бунда ўзгармаган препаратнинг қисми тахминан 9% ни ташкил этади.\nТамсулозин овқатдан кейин бир марта қабул қилинганидан сўнг ва мувозанатли ҳолатга эришилганидан сўнг, препаратнинг ярим чиқарилиш даври мувофиқ тахминан 10-13 соатни ташкил этиши аниқланган. Препаратнинг тақсимланиш ҳажми тахминан 0,2 л/кг ни ташкил этади.\nПростата безини хавфсиз гиперплазияси (ПБХГ) дизурик бузилишларни даволаш учун қўлланади.\nПерорал қўллаш учун мўлжалланган. Ичга кунига бир капсуладан нонуштадан кейин ёки биринчи марта овқатлангандан кейин қабул қилинади. Капсулани бутун ҳолида, сув билан ютиш керак, чайналмасин, чунки бу препаратни ажралиб чиқиш тезлигига таъсир қилиши мумкин. Даволаш курси шифокор томонидан индивидуал равишда белгиланади.\nОғир даражадаги буйрак етишмовчилиги (креатинин клиренси < 10 мл/мин) бўлган пациентларни даволаш эҳтиёткорлик билан амалган оширилиши керак, чунки бундай пациентларни текшириш ўтказилмаган.\nТез-тез эмас (>1/1 000, <1/100): бош оғриғи, тахикардия, ортостатик гипотензия, кўкрак қафасида оғриқ, ринит, диспноэ, кўнгил айниши, қусиш, қабзият, диарея, тошма, терини қичишиши, эшакеми, астения, белда оғриқ, бўшашган рангдор парда синдроми (катаракта ёки глаукома юзасидан ўтказилган операцияда тор қорачиқ синдромининг варианти).\nКам ҳолларда (>1/10 000, <1/1 000): хушдан кетиш, уйқуни бузилиши (уйқучанлик ёки уйқусизлик), ангионевротик шиш, хилпилловчи аритмия.\nУчраш тезлиги номаълум: ноаниқ кўриш, кўриш ўткирлигини пасайиши, бурундан қон кетиши, оғизни қуриши, экссудатив эритема, эксфолиатив дерматит.\nОғир даражадаги буйрак етишмовчилиги (креатинин клиренси < 10 мл/мин) да эҳтиёткорлик билан қўлланади.\nБошқа препаратлар билан ўзаро таъсирини текшириш болалар ва ўсмирларда ўтказилмаган. Тамсулозин атенолол, эналаприл ёки теофиллин билан бир вақтда буюрилганида дориларнинг нохуш ўзаро таъсирлари кузатилмаган.\nОмаренс препаратини CYP3A4 ингибиторлари билан бир вақтда қўллаш тамсулозиннинг самарасини кучайишига олиб келиши мумкин. Кетоконазол (CYP3A4нинг маълум кучли ингибитори) ни бир вақтда буюриш тамсулозиннинг AUC ва Cmax ни мувофиқ 2,8 ва 2,2 марта ошишига олиб келган.\nТамсулозинни CYP2D6 фенотипли “секин метаболизаторлар” эга бўлган пациентларга CYP3A4 яққол ингибиторлари билан мажмуада қўллаш мумкин эмас.\nТамсулозинни CYP3A4 нинг яққол ва ўртача даражадаги ингибиторлари билан мажмуада эҳтиёткорлик билан қўллаш керак.\nα1-адренорецепторларнинг бошқа антагонистлари қўлланганида бўлгани каби, айрим ҳолларда Омаренс препарати билан даволаш артериал босимни пасайиши билан кечиши, натижада хушни йўқотиш ҳолати ривожланиши мумкин. Ортостатик гипотониянинг биринчи белгилари (бош айланиши, ҳолсизлик) пайдо бўлганида, ушбу симптомлар йўқолмагунича пациент ўтириши ёки ётиши керак.\nОмаренс препаратини буюришдан олдин, симптомлари простата безини ҳавфсиз гиперплазияси каби намоён бўлиши мумкин бўлган бошқа касалликларни истисно қилиш учун беморни текшириш керак. Бунинг учун бармоқ тўғри ичак текширувини мунтазам равишда ўтказиш, ва зарурат бўлганида простата безига специфик антиген (ПБСА) ни аниқлаш керак.\nОғир даражадаги буйрак етишмовчилиги (креатинин клиренси <10 мл/мин) бўлган беморларни Омаренс препарати билан даволаш тавсия этилмайди, чунки бундай беморларда ҳавфсизликни ўрганиш ўтказилмаган. Тамсулозин препаратини қабул қилаётган ёки илгари қабул қилган айрим пациентларда, катаракта ёки глаукома юзасидан оператив даволаш ўтказилганида операция вақтида рангдор пардани бўшашиши синдроми (тор қорачиқ синдроми варианти) кузатилган. Ушбу ҳолат операция вақтида ва операциядан кейин кўз томонидан асоратларни ривожланиш ҳавфини ошириши мумкин. Операциядан 1-2 ҳафта олдин препаратни қабул қилишни тўхтатиш асоратларни ривожланиш ҳавфини пасайтириши мумкин, гарчи даволаш тўхтатилгандан кейинги самара клиник жиҳатдан тасдиқланмаган ва рангдор пардани бўшашиши синдроми шунингдек тамсулозинни қабул қилишни операцияни бошлашдан олдин анча эрта тўхтатган беморларда ҳам кузатилган. Омаренс препаратини катаракта ёки глаукома юзасидан операция ўтказиш буюрилган беморларга қабул қилиш тавсия этилмайди. Операцияга тайёргарлик вақтида жарроҳлар ва офтальмологлар операция вақтида рангдор пардани бўшашиши синдроми ривожланганида уни даволашга тайёр бўлиш учун, катаракта ёки глаукомани оператив даволаш режалаштирилган пациент илгари Омаренс препаратини қабул қилган ёки қабул қилаётганлигини аниқлашлари керак. CYP2D6 фенотипи бўйича секин метаболизаторлар бўлган беморларга тамсулозинни CYP3A4 нинг кучли ингибиторлари билан бирга бериш мумкин эмас.\nТранспорт воситалари ва потенциал ҳавфли механизмларни бошқариш қобилиятига дори воситасини таъсир қилиш хусусияти\nАвтомобиль ва ҳаракатланаётган механизмларни бошқариш қобилиятига таъсирини ўрганиш юзасидан тадқиқотлар ўтказилмаган, бироқ бош айланиши ривожланиши мумкинлиги туфайли, препаратни қабул қилиш вақтида транспорт воситасини бошқаришда ёки потенциал ҳавфли механизмлар билан ишлашда эҳтиёткорликка риоя қилиш керак.\nСимптомлари: оғир даражадаги артериал гипотония бўлиши мумкин.\nДаволаш: меъдани ювиш, фаоллаштирилган кўмир ёки осмотик сурги воситалар (натрий сульфити каби) ни қабул қилиш керак. Пациентни горизонтал ҳолатга ўтказиш нормал артериал босимни ва юрак қисқаришлари сонини тиклаши мумкин. Ушбу даволаш чоралари самарасиз бўлганида айланиб юрувчи қон ҳажмини оширишга қаратилган чораларни ўтказиш, шунингдек қон томирларни торайтирувчи ва кардиотоник препаратларни юбориш мумкин, динамикада буйрак фаолиятини баҳолаш ва тутиб турувчи даволаш ўтказиш керак. Омаренс оқсиллар билан фаол боғланганлиги сабабли, гемодиализ самарасиз бўлади.\n10 капсуладан поливинилхлорид полиэтилен плёнка, поливинилдихлорид плёнка ва алюмин фольгали контур уяли ўрамда.\n3 контур уяли ўрам давлат ва рус тилларидаги тиббиётда қўллаш бўйича йўриқномалар билан бирга картон қутига жойланган.\nЁруғликдан ҳимояланган жойда, 25 ºС дан юқори бўлмаган ҳароратда сақлансин.


Ўзбекистон Ёзувчилар уюшмаси » ЎЗБЕК-ҚИРҒИЗ ДЎСТЛИК ТАДБИРИ\nАсосий Адабий ҳаёт ЎЗБЕК-ҚИРҒИЗ ДЎСТЛИК ТАДБИРИ\nЎЗБЕК-ҚИРҒИЗ ДЎСТЛИК ТАДБИРИ\nФарғона вилоятининг Олтиариқ туманида жойлашган 24-умумтаълим мактабида «Ўзбекистон умумий уйимиз» мавзуида ўзбек-қирғиз дўстлик тадбири бўлиб ўтди.\nТадбирда вилоят ҳокимлигидан, Ўзбекистон Ёзувчилар уюшмаси вилоят бўлимидан, вилоят телерадиокомпаниясидан вакиллар иштирок этди.\nЎзбек ва қирғиз халқининг муштарак адабиёти бугунги ёшлар орасида кенг тарғиб этилиши ўзаро ҳамжиҳатлик, бир эзгу мақсадлар йўлида бирлашишга чорлаб туради. Бағрикенг халқимизнинг тинч-тотув ҳаётидан далолат бериб тургувчи бу каби тадбирлар, маънавий тарғибот ишлари шубҳасиз, ўқувчилар ўртасида китобхонликка ундовчи асос бўлиб қолади.\nТадбирда икки халқнинг муштарак миллий маданияти акс этган ҳунармандчилик кўргазмалари намойиш этилди. Китобхонлик ҳақида ўқувчиларнинг фикр-мулоҳазалари давра суҳбатларида тингланди. Фаол қатнашган иштирокчиларга Ўзбекистон Ёзувчилар уюшмаси вилоят бўлими томонидан китоблар улашилди.


28.12.2018 21:18 1 726\nТелеграмдаги каналлардан бирида шу ҳақда мақола чиқди. Унинг айрим жойларини ўзгартирган ҳолда ва жузъий қисқартиришлар билан эътиборингизга ҳавола қиламиз. Мақоладаги фикрлар Xabar.uz нуқтаи назарига тўғри келмаслиги мумкин.\nМисоллар келтиришимиз мумкин. Жумладан, Xabar.uz сайтида бир неча мақолалар ана шу хислату иллатлар "ишга солингач", сайтдан ўчирилган. Ёки яқинда Kun.uz сайтида шунақа нарса кузатилди. "Янги тарих. Шов-шувли ҳибслар еттилиги" номли мақолада йирик коррупция можаролари рейтинги тузилганди, бир соат турар-турмас, сайтдан "учирилган".\nМасалан, Никита Макаренконинг ўша шов-шовли мақоласини олайлик. Маънавият ҳақидаги, эсладингизми? Ўша мақолани сайтдан олдириш учун роса уринишган, лекин эплашолмаган.\nЖурналистикани эркинлаштириш ўрнига баттар ботқоққа ботирмаслик керак. Журналистиканинг ҳам бошини силайдиган бирор амалдор чиқиб қолар. Бизни чинданам ҳимоя қиладиган ташкилот барибир пайдо бўлишига ишонамиз. Қачондир. Ахир ҳамма соҳада ислоҳот кетяпти-ку. Ҳар ҳолда шундан умид қиламиз.\nдемократия журналистика тўртинчи ҳокимият


Пойгачи автомобилни ағдариб, мусобақа ғолиби бўлди!(Видео)\nТеглар: Авто, Видео, YouTube\nДобавлено: 23.11.2016, 12:20\nМакаода ўтказилган навбатдаги, автопойгачиларнинг FIA GT World Cup чемпионатида ғалати воқеа рўй берди, пойгачи бошқарувни йўқотиб, автомобилни ағдарди... ва ғолиб деб эълон қилинди, дея хабар беради “Nonbox.ru” нашри.\nБелгиялик пойгачи Лоренс Вантхор ўзининг Audi R8 LMS автомобилида соатига 250 километр тезликда учиб келаётганда, автомобиль бошқарувини йўқотиб, машина тўсиққа урилди. Автомобиль томошабинлар кўз ўнгида ҳавога учиб, ерга ағдарилди. Яхшиямки, пойгача жиддий жароҳатланмади, унинг ўзи мустақил равишда машинадан чиқди.\nХавфсизлик нуқтаи назаридан чемпионат маъмурияти зудлик билан мусобақани тўхтатди ва вақт чегаралангани боис, уни тугатишга қарор қилди. Ғолиблар эълон қилинаётганда эса илгариги натижаларга асосланиб, белгиялик Лоренс Вантхор ғолиб деб топилди. Машъум автофалокат унинг ғалабани қўлга киритишига монелик қилолмади, балки пойгада ютиб чиқиш ҳуқуқини ҳадя этди!\nМусобақа сўнгида пойгачи журналистларга берган интервьюсида автомобиль ағдарилганда ҳақиқатан ҳам қўрқиб кетганлигини ва бўлиб ўтган воқеадан кейин ўзининг ғолиб деб тан олиниши ғалати туюлаётганини маълум қилди.


Шерзод Шерматов COVID-19 билан касалланган ва касалларга амалий маслаҳатлар беради - тафсилар.инфо\nШерзод Шерматовнинг COVID-19 билан касалланган ва беморларга амалий маслаҳатлар берди\n17 Avgust 13:12 НОВОСТИ\nКОРОНАВИРУС ЎЗБЕКИСТОН ХАЛҚ ТАъЛИМ ВАЗИРИ ШЕРЗОД ШЕРМАТОВ\n400;">Ўзбекистон Халқ таълими вазири Шерзод Шерматовнинг айтишича, COVID-19 ва унинг оқибатида икки томонлама пневмония бўлган. Бу ҳақда у ўзининг Телеграм каналида ёзди.\n«Афсуски, санитария қоидаларига қандай риоя қилган бўлсам ҳам, менга ушбу вирус юқтирилган. Янги ўқув йилини анъанавий шаклда бошлашга яхши ният билан кўплаб мактабларда қурилиш ишлари олиб борилмоқда, иложи борича мен ушбу объектларни ўзим айланиб чиқдим, эҳтимол бу ерда инфекция юқтириб олдим», – таъкидлади вазир.\nХТВ бошлиғининг таъкидлашича, касалликнинг дастлабки кунларидан бошлаб унинг ҳарорати кўтарилиб, умумий ҳолати ёмонлашди ва бир қанча вақтдан сўнг унинг ҳид ва таълим ҳисси йуколди.\nБиринчи ҳафтада вазир уй шароитида даволанди, аммо кейин ҳарорат кўтарилиши сабабли, шифокорларнинг талабига кўра, у терапия ва тиббий реабилитация марказига (собиқ Н.А.Семашко номидаги клиникаси) жойлаштирилди.\n“Шифокорларнинг тавсияларига кўра, Д3 ва С витаминларини қабул қилганман, ҳарорат пасаймаганидан кейин қўшимча антибиотиклар буюрилган. Кислороднинг тўйинганлиги [қоннинг кислород билан тўйинганлиги – ред.] пасайганда, у дексаметазон инъекциясини олди ”, деди Шерзод Шерматов. Унинг қўшимча қилишича, қонни ингичка қилиб қўйиш ҳам буюрилган.\n«Касалхонага ётиш тўғри қарор эди. МСКТ ўпканинг 50% иштирокида икки томонлама пневмонияни кўрсатди. Тўйинганлик 73 фоизга тушди. Кислород консентратори ёрдамида уни сезиларли даражада ошириш мумкин эди. Аммо кислород борлигига қарамай, кўпроқ нафас олиш машқларини бажариш муҳимдир ”деди ХТВ раҳбари.\nУнинг фикрича, касалликнинг бориши, икки йил олдин бошидан кечирган пневмония, шунингдек, иш юки ва стресс вазиятлар орқали кучайган.\n“Мен 2 йилча аввал пневмония бўлгандим, шу ҳам салбий таъсир қилди. Ўзи умуман давлат ишидаги тартибсиз режим, асаббузарликлар, кечгача ишда бўлиш ҳам организмни чарчатиб, бундай касалликларни оғирроқ ўтишига сабаб бўларкан. Шунинг учун, имкон борича ўзингизни асранглар, пневмонияни менга ўхшаб оёқда ўтказманглар», айтиб ўтди вазир.\nУнинг айтишича, энг қийин, касалхонада вақтнинг суст ўтиши, айниқса иш билан банд бўлган одам учун. У Интернет орқали берилган вазифаларни мукаммал ва виждонан бажарганлиги учун ходимларга миннатдорчилик билдирди.\nАудиокитоблар Шерзод Шерматовга вақт ўтказишга ёрдам берди – шу вақт ичида у 60 та китобни тинглади.\nВазир шунингдек, унинг муовини ва вазирликнинг кўплаб ходимлари у билан бирга даволанганини айтди.\nШерзод Шерматов коронавирус билан даволанаётган беморларга баъзи маслаҳатлар берди. У ваҳима қўзғамасликни, атрофдаги салбий маълумотларга эътибор бермасликни ва яқинларингизга ва муҳтожларга ёрдам беришни тавсия қилди.\n«Енг муҳими, шифокорларнинг меҳнатини қадрлаш. Ушбу қийин кунларда асосий юк шифокорлар зиммасига тушади. Шундай қилиб, агар сиз ўзингизни шифохонада топсангиз, шифокорларга, ҳамшираларга ва барча ходимларга мулойим бўлишга ҳаракат қилинг, уларни рағбатлантириш учун. Санитария қоидаларига кўра, уларнинг барчаси махсус кийим кийганларида, айниқса, жазирама кунларда улар жуда чарчайдилар «, – деди вазир ва барча шифокорларга миннатдорчилик билдирди.\nЭнди Халқ таълим ва фан вазирлигининг раҳбари уйда реабилитация қилинмоқда ва яқин келажакда ишга қайтишни режалаштирмоқда.\nЭслатиб ўтамиз, аввалроқ Сурхондарё, Бухоро ва Навоий вилоятлари ҳокимлари коронавирус билан касаллангани ҳақида хабар берилган эди. Қорақалпоғистон Республикаси Жўқорғи Кенгеси раиси Муса Ерниязов, Канликўл тумани ҳокими Даулет Толибаев ва молия вазирининг ўринбосари Ёркин Турсунов COVID-19 асоратлари туфайли вафот этишди.\nЯпония: биринчи ҳайдовчисиз электричка йулга қўйилди\nХодимлар ёлғончини қизғин излар орқали ушлашди\nЎзбекистон олигоҳлари коронавирусга қарши дори-дармонларни сотиб олишади


«Бу бизга ҳам таъсир қилмай қолмайди». Шавкат Мирзиёев — дунё бозоридаги вазият ҳақида – Газета.uz\n«Бу бизга ҳам таъсир қилмай қолмайди». Шавкат Мирзиёев — дунё бозоридаги вазият ҳақида\n«Шакар заводларимиз ишлаши учун хомашёни Бразилиядан келтирар эдик. Афсуски, ҳозирги айрим сиёсий вазиятлар туфайли йўллар ёпилиб қолиб, ишлар тўхтади», — дея маълум қилди президент. У нефть маҳсулотлари 50 фоиз, ўсимлик ёғи эса 70 фоизга қимматлашганини қайд этди. Шавкат Мирзиёев нарх ошиши ва инфляциянинг одамлар ҳаётига салбий таъсирининг олдини олиш учун янада кўпроқ ҳаракат қилиш кераклигини таъкидлади.\nLotinchada На русском языке 21 апрель 2022, 17:27 Иқтисодиёт\nПрезидент Шавкат Мирзиёев 21 апрель куни Қашқадарё вилоятида янги ташкил этилган Кўкдала тумани аҳолиси билан учрашувда дунёдаги мураккаб вазиятнинг Ўзбекистонга таъсири ҳақида тўхталди.\n«Бугунги кунда дунёдаги вазият жуда жиддий, буни билган билади. Нефть маҳсулотлари 50 фоизгача, айрим озиқ-овқат турлари, масалан, ўсимлик ёғлари 70 фоизгача ошиб кетди», — дея унинг сўзларидан иқтибос келтирди Kun.uz.\nДавлат раҳбари Ўзбекистон шакар заводлари ишлаши учун Бразилиядан хом ашё олиб келгани, бироқ ҳозир бу тўхтаб қолганини маълум қилди.\n«Афсуски, ҳозирги айрим сиёсий вазиятлар туфайли йўллар ёпилиб қолиб, ишлар тўхтади. Шунинг учун нарх ошиши ва инфляциянинг халқимиз ҳаётига салбий таъсирининг олдини олиш мақсадида, биз янада кўпроқ ҳаракат қилишимиз, тинмай ишлашимиз керак. Токи бир кун вақтимиз бор экан, битта дарахт экишга, битта ҳосил олиб халқимизга етказишга ҳаракат қилишимиз керак», — деди у.\nЙўллар ёпилганига қарамай, Афғонистон, Покистон йўналишидаги ишларни давом эттирилмоқда.\n«Бош мақсадимиз халқимиз тараққиёти», — дея таъкидлади Шавкат Мирзиёев.\nМаълумот учун, Ўзбекистонда ўсимлик ёғи истеъмолининг ярмига яқини импорт ҳисобидан қопланади. Бундай шароитда жаҳон бозоридаги ҳар қандай тебранишлар ички бозордаги нархларга таъсир қилади. Жаҳон ўсимлик ёғи экспортининг 64 фоизини ташкил этувчи Украина ва Россиядаги вазият унинг жаҳонда, жумладан, Ўзбекистонда ҳам нархи ошишига олиб келиши мумкин. «Газета.uz» ўсимлик ёғи нархининг ошиши яқин ойлардаги асосий муаммолардан бирига айланиши мумкинлигини ёзганди.